
ΣΧΟΛΙΑ & ΕΙΔΗΣΕΙΣ 

από τον ορατό και αόρατο περί¬ 
βολο των γειτονιών μας και όχι 
μόνο... ΖΕΑ 2-4 & 13-1Β 

ΝΟΜΟΣ ΚΑΙ ΤΑΞΗ 

Περίπολα, κάμερες, νέο θεσμικό 
οπλοστάσιο, εγκληματοποίηση 
κοινωνικών ομάδων...ο γυαλιστε¬ 
ρός στρατός της μηδενικής ανοχής 
ξαμολιέται στους δρόμους και τις 
γειτονιές... ΖΕΑ 3-Β 

ΤΟΙΧΟΙ ΚΑΘΑΡΟΙ... 

Μυαλά υπό καταστολή. Για την 
απαγόρευση των αφισοκολλήσεων 
στο Ίλιον και άλλες "κοινωνικές 
καινοτομίες"της τοπικής αυτοδιοί¬ 
κησης... ΖΕΑ 3,7,1Β 


ΚΡΑΤΟΥΜΕΝΟΙ 
ΤΗΣ ΕΙΕΓΕΡΣΗΣ 

6 μήνες μετά... ΣΕΛ 7 


ΠΑΡΚΟ ΤΡΙΤΣΗ 

Φιλέτο για τους εργολάβους, 
τους "ευαίσθητους" σπόνσο¬ 
ρες, τους αναπτυξιολάγνους 
τοπικούς άρχοντες. Από τις 

16 Μάη ένα μικρό κομμάτι 
γής του πάρκου καταλή¬ 
φθηκε και απελευθερώ¬ 
θηκε από όλους τους 
παραπάνω... ΣΕΛ Β-8 


ΑΠΟ ΤΟ ΚΕΝΤΡΟ 
ΤΗΣ ΠΟΛΗΣ 

στο επίκεντρο της καταστολής. 
Μεταναστευτική πολιτική, ευ- 
ρώπη-φρούριο, ρατσισμός... 

ΣΕΛ !□-! 1 


ΓΙ ΑΥΤΕΣ ΠΟΥ 
ΔΕ ΧΩΡΟΥΝ 

στις φυλακές του κάθε μέρα. 
Κατερίνα Γκουλιώνη- 
Κωνσταντίνα Κουνεβα... ΣΕΛ 1 2 

Η εφημερίδα αυτή τυπώθηκε σε μερικές χιλιάδες αντίτυπα 

«ημοιράζεται χέρι χέρι και 

/ _ X 

πόρτα πόρτα, στους δρόμους της πόλης 

χωρίς αντίτιμο. Χωρίς αντίτιμο γιατί θέλει να μπλο- 
κάρει τις «αυτονόητες» καθημερινές σχέσεις και ροές των 
αξιών χρήσης και των ανταλλακτικών αξιών που χαρακτη¬ 
ρίζουν ανθρώπους, πράγματα ή προϊόντα. Το όποιο κόστος 
του δεν θα μπορούσε και δεν θα ήθελε να εκτιμηθεί, να 
αποτυπωθεί και να εξαργυρωθεί με κάποιο χρηματικό ισο¬ 
δύναμο . 

Εξάλλου φτιάχτηκε για να θνΤ1-ΓΐλπρθφθρΠΟ01. 

Για αυτά που υπάρχουν οργισμένα καί δυνατά στο κοι¬ 
νωνικό πεδίο με προοπτική την ατομική και κοινωνική απε- 

λευθέρωση. Για τις μικρές και μεγάλες ιστορίες, 

κοινωνικά πειράματα, δράσεις, ειδή- 


σείς που παραμένουν στη σκιά των θεσμισμένων μηχανι¬ 
σμών πληροφόρησης είτε γιατί είναι άβολα στα αυτιά των 
αφεντικών του κόσμου όταν ακουστουν, είτε γιατί τα ίδια δεν 
ενδιαφέρονται να γίνουν κομμάτι και είδηση αυτών των μη¬ 
χανισμών, αλλά στήνουν τους δικούς τους δίαυλους επικοι¬ 
νωνίας στο κοινωνικό πεδίο. 

Η εφημερίδα αυτή θα τριγυρνάει στους δρό¬ 
μους των γειτονιών μας, θα μιλάει σε 


αυτούς και για αυτούς, φτιαγμένη από τον Θερσίτη -χώρο 
ραδιουργίας και ανατροπής- και τους ανθρώπους του. Με 
το πάθος της άρνησης, το πείσμα της ανυποταγής και την 
ευαισθησία της εξέγερσης... 





ΦΟΡΙΕΤΑΙ ΚΑΙ ΣΤΟ ΔΕΧΙ 

ΣΑΝ ΚΟΣΜΗΜΑ 


Τι είναι όλη αυτή η ξέφρενη σκανδαλολογία, οι «απο¬ 
καλύψεις», οι οργίλες αντιδράσεις πρετεντέρηδων, 
κακαουνάκηδων και χατζηνικολάων για τη χαμένη 
εντιμότητα του «πολιτικού κόσμου μας»; Εκτός του 
αστείου (σε βαθμό δακρύων) της υπόθεσης, του να 
καθάρεται δηλαδή η δημοκρατία, το «πολιτικό μας 
σύστημα» στα πΐθ<ϋ& των αρχιδιαπλεκόμενων μεγα- 
λοεργολάβων και μεγαλοπρομηθευτών του ελληνικού 
δημοσίου, υπάρχουν και σοβαρές πτυχές στο μην- 
τιακό και πολιτικό αυτό φαινόμενο: πρώτον οι διαρ¬ 
κείς «αποκαλύψεις» διαμορφώνουν πεδία θεσμικών 
και παραθεσμικών συμμαχιών, αφού στριμώχνουν, 
καταδικάζουν και αθωώνουν ανάλογα με τα πρό¬ 
σκαιρα ή μακρόπνοα συμφέροντα των ιδιοκτητών των 
πΐθάί&. Η επιταχυμένη «αποκάλυψη» σκανδάλων δεί¬ 
χνει και το πεδίο του έντονου ενδοκυριαρχικου αν¬ 
ταγωνισμού μεταξύ μεγαλοκαρχαριών και τις 
ανακατανομές κύρους και δύναμης στις γραμμές 
τους. Από 'κει και πέρα, η αστική δημοκρατία μυρη- 
κάζει τις έννοιες εντιμότητα, κάθαρση και άλλα τέτοια 
τραγελαφικά, τραβώντας τα κοινωνικά αντανακλα¬ 
στικά σε έναν εύκολα ελεγχόμενο κοινωνικό συντη¬ 
ρητισμό: «υπάρχει πρόβλημα διαχείρισης και όχι 
συνολικό συστημικό πρόβλημα». Σύμφωνα με την 
τρέχουσα ρητορεία, τα πάντα μπορούν να ρυθμι¬ 


στούν, να διορθωθούν, να λειτουργούν. Η αστική δη¬ 
μοκρατία ηθικολογεί, σκύβει με ντροπή το κεφάλι, 
καμώνεται συγκατάβαση μπροστά στο «όλοι ίδιοι 
είναι», και υπόσχεται ανανεωμένη πως όλα αυτά μπο¬ 
ρούν να τελειώσουν, να μπουν οι άξιοι στις κατάλλη¬ 
λες θέσεις για να δοξαστεί με καθαρότητα η μεγάλη 
θεότητα του παγκόσμιου καπιταλισμού και της δημο¬ 
κρατίας. 

Ας μην ξεγελιόμαστε και ας μην κάνουν μερικοί πως 
ανακάλυψαν μόλις την Αμερική. Η «διαφθορά» 
είναι μια από τις κινητήριες δυνάμεις του καπι¬ 
ταλισμού, δομικό του κομμάτι και όχι ανορθολογικό 
χαρακτηριστικό του, που οφείλεται στη δράση «τρω¬ 
κτικών των υπουργείων» και λαμόγιων. Ούτε αποτελεί 
ελληνικό φαινόμενο ή δείγμα τριτοκοσμισμού: ας μην 
ξεχνάμε το μεγαλύτερο μέχρι στιγμής σκάνδαλο - 
αυτό της 3ΙΕΜΕΝ3- αφορά μια τεράστια γερμανική 
εταιρεία. Και ο μύθος θέλει αυτά τα πράγματα να μην 
συμβαίνουν στην ονειρική δημοκρατία της Γερμα¬ 
νίας, ενός κράτους που για χρόνια αποτελούσε την 
κορωνίδα των συντηρητικών λογυδρίων όλων αυτών 
που αναζητούν παντού ησυχία, τάξη, ασφάλεια και 
την μικροαστική κανονικότητα... 

Το μόνο σκάνδαλο είναι πως ακόμα τους ανεχό¬ 
μαστε... 


από την είσοδο του 6ου Αυκείου ΙΛίου 

ιί ^ · Ναι έλα και συ! Η Πίστη θα βοηθήσει εσένα να 

πετυχεις και τον διπλανό σου να αποτυχει (μην 
τυχόν και αρπάξει αυτός τη θέση σου στο πα¬ 
νεπιστήμιο). Τι να γίνει όμως, μόνο οι ικανοί- 
χωράνε. Και στο Βασίλειο του Θεού και στο 
Βασίλειο της Βαθμονομίας. 

ΜΕΓΑΛΟΜΠΑΚΑΛίεΤΙΚΕε 

& 



για το “κοινωνικό παντοπωλείο” 

του δήμου Ιδιου 


Θριαμβολογεί ίο επίσημο έντυπο του Δήμου Ιλίου, για την 
προώθηση του σχεδίου «κοινωνικού παντοπωλείου» με τη συνεργασία της 
πολυεθνικής Θαττοίουτ για τους «μη προνομιούχους» γείτονες μας. Το 
«κοινωνικό παντοπωλείο» θα προμηθεύει κάποιους δημότες του 
Ιλίου -οι οποίοι θα εναλλάσσονται στη βάση μιας λίστας καταρτισμένης 
από τις «κοινωνικές υπηρεσίες» του δήμου- για ένα χρονικό διάστημα με 
τα απαραίτητα προς επιβίωση προϊόντα, με ελάχιστο ή και καθόλου αν¬ 
τίτιμο. Τα ΟαητθίοιίΓ και ο Ζενέτος Ρομπέν των φτωχών; 
Λίγο δύσκολο... 

Πρώτον η πολυεθνική εταιρεία (που ας μην το ξεχνάμε έχει το 
μαγαζί της χτισμένο στις γειτονιές μας πάνω σε καταπατημένη γη του 
Πάρκου Τρίτση) έχει αναλάβει εργολαβικά ανά την Ελλάδα τα «κοινω¬ 
νικά παντοπωλεία». Προμηθευτής του δημοσίου δηλαδή και μάλιστα με 
μεγάλη φοροαπαλλαγή λόγω «εταιρικής κοινωνικής ευθύνης και ευαι¬ 
σθησίας». Πρόκειται για την ίδια εταιρία που προσλαμβάνει εργαζόμε¬ 
νους με μισθούς πείνας (δεν πειράζει θα ταϊστούν μετά στα κοινωνικά 
παντοπωλεία!), με ολιγόμηνες συμβάσεις-ομηρίας. Ταυτόχρονα μειώνει 
το προσωπικό της λόγω της «επάρατου» οικονομικής κρίσης. Αλλά δεν 
πειράζει, άνεργοι είναι, θα έχουν όλο τον καιρό μπροστά τους να στηθούν 
στις ουρές του «κοινωνικού παντοπωλείου» του Δήμου Ιλίου (ναι αυτού 
του Δήμου που δεν παραχωρεί κάποιον χώρο του για τους 2 άστεγους 
στον Άγιο Φανούρη!). Κοινωνικές καινοτομίες και ευαισθησίες τυλιγμένες 
σε μπακαλόχαρτα. 

ΥΓ Εμείς θα συνεχίσουμε να επιμένουμε πως η πραγματική κοινωνική 
απάντηση στη φτώχεια δεν μπορεί παρά να είναι ΟΙ μαζικές επίθέ- 
σεις-απαλλοτριώσεις στα ράφια των σουπερμάρκετ. Δε θα 
σερβιριστούμε με τα ψίχουλα της ψευτοευαισθησίας δημάρχων και 
πολυεθνικών... 




Γ' 



φωτό της κινητοποίησης από το επίσημο σάιτ του 
δήμου αγίων αναργυρων: ο δήμαρχος Σαράντης χωρίς 
γραβάτα (έτσι είναι οι αγωνιστές), πύρινο και αποφασι¬ 
σμένο βλέμμα (για το καλό του τόπου και των δημοτών) 
και στο φόντο πλαστικά σημαιάκια, οι βουβές "μάζες" 
των δημοτών (που ο ρόλος τους είναι να χειροκροτούν 
ή να υπάρχουν απλά ως φόντο σε φωτογραφίες). 

Η αισθητική της χειραγώγησης στην πιο κα- 
φενοβιακή εκδοχή της... 



ΑΓΙΟΣ ΠΑΝΤΕΛΕΗΜΟΝΑΣ: ΕΝΑ ΜΙΚΡΟ 
ΑΠΑΡΤΧΑΙΝΤ ΣΤΟ ΚΕΝΤΡΟ ΤΗΣ ΠΟΛΗΣ 


Η ιστορία είναι λίγο πολύ γνωστή. 
Στον Άγιο Παντελεήμονα, με αφορμή την 
πολυπληθή παρουσία μεταναστών, δημι- 
ουργήθηκε μια «επιτροπή κατοίκων» για να 
«σώσει τη γειτονιά» από την εγκληματικό¬ 
τητα. Πρόκειται ουσιαστικά για μια θρασύ¬ 
δειλη δράκα 10-20 ακροδεξιών 
πλαισιωμένων από άλλα 20-30 κατακάθια 
(νοικοκυραίους τους λένε) της γειτονιάς οι 
οποίοι εξαπολύουν (πάντα όμως με την 
«διακριτική» βοήθεια της αστυνομίας) κάθε 
τρεις και λίγο πογκρόμ εναντίον μετανα¬ 
στών (με ξυλοδαρμούς, μαχαιρώματα, 
ακόμα και εμπρησμούς) .Αίγο μετά φρον¬ 
τίζουν να βγαίνουν στα κανάλια και να δη¬ 
λώνουν πως δεν είναι ρατσιστές. Ακόμα και 
την παιδική χαρά που υπάρχει στην πλα- 

μΚΟΡΗΜΙΗΡΙΙΡ 


τεία φρόντισαν να κλειδώσουν για να μην 
έρχονται οι οικογένειες μεταναστών με τα 
παιδιά τους να παίζουν. Στις 28 Μάη 150 
περίπου αναρχικοί και αντιεξουσιαστές, 
κάνοντας μια μικρή πορεία στη γειτονιά 
του Αγίου Παντελεήμονα μοιράζοντας κεί¬ 
μενα ενάντια στο ρατσισμό, «κατέλαβαν» 
και απελευθέρωσαν για μια ώρα την πλα¬ 
τεία (σπάζοντας και τις κλειδωμένες καγ- 
κελόπορτες της παιδικής χαράς). Η 
παραπάνω φωτό είναι από το πανό που 
κρεμάστηκε στην «απελευθερωμένη» παι¬ 
δική χαρά. Οι ελληνόψυχοι «γείτονες» της 
επιτροπής (παρόλη την παρουσία διμοι¬ 
ριών των ΜΑΤ και άλλων ένστολων φίλων 
τους) δεν εμφανίστηκαν. 


ΣΤΡΑΤΟΠΕΔΟ 301: ΓΡΑΒΑΤΕΣ, ΦΙΕΣΤΕΣ 
ΚΑΙ ΠΛΑΣΤΙΚΑ ΣΗΜΑΙΑΚΙΑ 


Στις 13 Μάΐου καλέστηκε από το 
δήμο Αγ. Αναργυρων συγκέν¬ 
τρωση υπέρ της απομάκρυνσης 
του 301 Ε.Β και παραχώρησης της 
έκτασης στο δήμο. 

Στη συγκέντρωση, πέρα από τους 
"τοπικούς άρχοντες", παραβρέθηκαν και 
δήμαρχοι άλλων περιοχών της Αττικής, 
καθώς και εκπρόσωποι όλων των πολιτι¬ 
κών κομμάτων του κοινοβουλίου όπως ο Β. 
Μεϊμαράκης, η Μ. Τενογιαννακοπούλου, 
ο Α. Γεωργιάδης. 

Οι ομιλίες των δημάρχων των πε¬ 
ριοχών της δυτικής Αθήνας "έβριθαν" από 
μια διάχυτη στείρα επαναστατικότητα. 
Κάθε τόσο διαρρήγνυαν τα ιμάτια τους το¬ 
νίζοντας ότι δε θα ανεχτούν άλλο τον εμ- 
παιγμό σε σχέση με το θέμα από τις 
εκάστοτε κυβερνήσεις, ενώ διαμήνυσαν ότι 
θα πάρουν την κατάσταση στα χέρια τους, 
απειλώντας ότι στο μέλλον ίσως φτάσουν 
και μέχρι την κατάληψη της πύλης του 
στρατοπέδου. Αυτή καθώς και άλλες "βα¬ 
ρυσήμαντες δηλώσεις" που ακολούθησαν 
δε γίνεται να χαρακτηριστούν κάτι λιγό¬ 
τερο απο γραφικές, όταν εκφωνούνται 
απο τους συγκεκριμένους ομιλητές. 

Αυτό γιατί η ιστορία της απομά¬ 
κρυνσης του στρατοπέδου δεν είναι κάτι 
νέο για τις περιοχές μας, αλλά μια κατά¬ 
σταση που πάει πολύ πίσω στο χρόνο και 
κάθε τόσο ανακινείται από τον εκάστοτε 
δήμαρχο. Και αυτή η περιοδική ανακίνηση 


του ζητήματος είναι ένας από τους λόγους 
που δεν μας αφήνει περιθώρια από το να 
είμαστε καχύποπτοι σε τέτοιου είδους 
"αγωνιστικές εξάρσεις" και δη όταν η συγ¬ 
κέντρωση πραγματοποιείται λίγα μέτρα 
από τον πρώην πευκώνα. Εκεί που οι 
ίδιοι συντέλεσαν στην παράδοση του 
στους εργολάβους για χάρη της "ανα¬ 
βάθμισης" και μερικές εκατοντάδες 
μέτρα από το πάρκο Α.Τρίτση που 
πάλι οι ίδιοι "αγωνιστές" κλείνουν 
πονηρά το μάτι στην εμπορική του 
εκμετάλλευση. 

Έτσι δεν τρέφουμε αυταπάτες για 
την μελλοντική αξιοποίηση της έκτασης του 
στρατοπέδου μετά από μια ενδεχόμενη 
απομάκρυνσή του. Άλλο ένα αναψυκτήριο, 
άλλο ένα κέντρο πολεμικών τεχνών ή άλλο 
ένα κατάστημα "περιβαλλοντικής ευαισθη- 
τοποίησης" θα ξεπηδήσει μες στο κατάφυτο 
στρατόπεδο. 

Κλείνοντας, ο λόγος παρουσίας 
των κομματόσκυλων δε θα μπορούσε να 
είναι άλλος από την ψηφοθηρία. Ενόψει 
ευρωεκλογών, η καμπάνια τους στολίστηκε 
με λίγη "νεανική επαναστατικότητα" και 
αρκετή περιβαλλοντική ευαισθησία. Κάλε- 
σαν τους παρευρισκόμενους να ψηφίσουν 
ο καθένας το κόμμα του, και βέβαια αμέ¬ 
σως μετά το τέλος της ομιλίας τους έσπευ- 
σαν να αποχωρίσουν, αφήνοντας πίσω 
τους υποσχέσεις για απομάκρυνση του 
στρατοπέδου όταν και αν.ψηφιστεί. 

ΛΑΧΑΝΑΚΙΑ ΒΡΥΧΕΛΛΟΝ 


Τι είναι αυτό που ταυτίζεται απόλυτα στις 
προεκλογικές ρητορείες όλων των υποψή¬ 
φιων κομμάτων; Η «ανάγκη για κά¬ 
θαρση» ενάντια στους 

διεφθαρμένους, η τιμωρία μέσω 



της ψήφου. Αν αυτό είναι ένα καλό 
αστείο για τη ΝΔ και το ΠΑΣΟΚ, αν αυτό 
είναι αναμενόμενο για το ΑΑΟΣ και τα 
άλλα ακροδεξιά απολειφάδια (που αναπο¬ 
λούν τις ένδοξες μέρες που οι τσέπες των 
συνταγματαρχών γέμιζαν και δίνονταν 
άδειες ταξί και περιπτέρων στους χίτες και 
τους δοσίλογους) για όλο το φάσμα της αρι¬ 
στερός (από το ΚΚΕ ως τον ΣΥΡΙΖΑ και 
τους αριστεριστές) τι είναι; Είναι ένα 
φτηνό σύρσιμο πίσω από την τρέχουσα 
μηντιακή θεματολογία. Ένας ψηφοθηρι¬ 
κός και μόνο λαϊκισμός που όχι μόνο δεν 


διαμορφώνει ούτε στοιχειωδώς ανπκαπιτα- 
λιστική συνείδηση, αλλά τρέφει και τρέφε¬ 
ται από την πιο συντηρητική κοινωνική 
οπτική της μικροαστικής κανονικότητας 
που ξεστομίζεται σε φράσεις κοινωνικής 
(και καναπεδάτης) δυσαρέσκειας του στυλ 
«όλοι τους ίδιοι είναι». Δύσκολο να 
ισορροπήσεις πάνω στη γλίτσα που 
πάντα αφήνει πίσω του ένας αστικός 
πολιτισμός σε μόνιμη «διαδικασία 
κάθαρσης».Έτσι είναι τα πράγματα: 
όλο το φάσμα του πολιτικού κόσμου, 
από τις κυβερνητικές δυνάμεις, την 
ακροδεξιά, τους ροζ αριστερούς και 
τους «κατακόκκινους», ψαρεύουν 
ψηφαλάκια με τηλεοπτικούς όρους. 
Συντονίζονται με την αγωνία των κυ¬ 
ρίαρχων, με την αγωνία της αστικής 
δημοκρατίας να μπορέσει να ξανα- 
πείσει για την αναγκαιότητά της, να 
μπορέσει να ανανεώσει τις υποσχέ¬ 
σεις της, να ξαναβρεί την κοινωνική 
της νομιμοποίηση. Με την αγωνία 
των κυρίαρχων οι ψηφοφόροι να παραμεί¬ 
νουν ψηφοφόροι και όχι οργισμένοι και 
ανυπάκοοι διαδηλωτές. 

Η «ψήφος τιμωρίας» είναι ή άλλη πλευρά 
του ίδιου νομίσματος της κοινοβουλευτικής 
δημοκρατίας. Εμείς το ξαναλέμε: Αυτοορ¬ 
γάνωση παντού, στις γειτονιές, στους χώ¬ 
ρους εργασίας, στην καθημερινότητά μας. 
Και σε αυτές τις ευρωεκλογές το σύνθημα 
δεν μπορεί παρά να είναι «ευρωπαϊστί»: 

οεοι δτουδ ϋκοΜουδ 

ΑΚΥΚΟ- ΑΡΟΧΗ 


ιινε νουη μύτη ιν μεεοε... 



Ένα από τα χρώματα που μπορεί 
να χαρακτηρίσει τους καλοκαιρι¬ 
νούς μήνες στην Ελλάδα είναι το 
μαύρο. Από τη μια το μαύρο 
του μαυρίσματος των του¬ 
ριστών - καταναλωτών 
ήλιου στις παραλίες, κι 
από την άλλη το μαύρο 
των «μαύρων» εργαζομέ¬ 
νων στην τουριστική βιο¬ 
μηχανία. Στον τομέα 
εργάζονται περίπου 550.000 
άτομα. Απ' αυτά, 95.000 ξενοδο- 
χοϋπάλληλοι (65.000 εποχικοί) 
είναι ασφαλισμένοι στο ΤΑΤΥ 
ενώ 195.000 εργαζόμενοι/ες σε 
καφετέριες, εστιατόρια κ.α. 
ασφαλίζονται στο ΙΚΑ. Όλοι οι 
υπόλοιποι κι όλες οι υπόλοιπες 
δουλεύουν χωρίς ασφάλιση 
Όπως κάθε χρόνο έτσι και φέτος 
θα κάνουν την εμφάνισή τους 
εκτενή ρεπορτάζ για τη μείωση 
της τουριστικής κίνησης και των 
κινδύνων που διατρέχει η «βαριά 
βιομηχανία της χώρας». Δίπλα 
στην έλλειψη ανταγωνιστικότητας 
σε σχέση με άλλους προορισμούς 
που προβάλλουν συνήθως οι δη¬ 
μοσιογράφοι ως αιτία της μεί¬ 
ωσης, θα έχουμε επιπλέον δύο 
παράγοντες: Την «αλγεινή ει¬ 
κόνα» των Δεκεμβριανών που 
«έπληξαν ανεπανόρθωτα» τον 


τουρισμό καθώς και την απαντα¬ 
χού παρούσα κρίση. Μικρά 
και μεγάλα αφεντικά στον 
τομέα του τουρισμού, τυχοδιώ¬ 
κτες και απατεωνίσκοι προχω¬ 
ρούν σε «διαρθρωτικές 
κινήσεις» επικαλούμενοι το 
φάντασμα της ύφεσης, και φυ¬ 
σικά δεν θα την πληρώσουν 
άλλοι από τους εργαζόμενους- 
ες. Η συνταγή είναι γνωστή: Απο¬ 
λύσεις, μαύρη εργασία, 
ανασφάλεια. Ήδη 800 ξενοδό¬ 
χου πάλληλοι είναι άνεργοι ενώ 
τ' αφεντικά της ηλιόλουστης ψω¬ 
ροκώσταινας ξεζουμίζουν σπου¬ 
δαστές τουριστικών 

επαγγελμάτων που δουλεύουν 
σχεδόν άμισθα και μετανάστες 
με 200-250 ευρώ το μήνα. 

Όπως σε κάθε οικονομική δρα¬ 
στηριότητα και χώρο εργασίας, 
έτσι κι εδώ το άλλοθι της κρίσης 
έρχεται να επιβαρύνει κι άλλο το 
υπάρχον καθεστώς γαλέρας. Το 
γεγονός βέβαια ότι η Υπηρεσία 
Πολιτικής Αεροπορίας ανακοί¬ 
νωσε αύξηση στον αριθμό επι¬ 
σκεπτών δε φαίνεται να πτοεί 
κανέναν. Συγκεκριμένα και μόνο 
για τον Απρίλιο που μας πέρασε 
υπάρχουν τα εξής: Αύξηση 26,5% 
στη Ρόδο, 12,8% στην Κέρκυρα, 
10,2% στο Ηράκλειο, 7,4% στα 
Χανιά και 18% στη Θεσσαλονίκη. 



ΟΙ ΕΡΓΑΤΕΣ ΛΕΝ ΘΑ ΑΓΑΠΗΣΟΥΝ ΤΟΝ ΕΑΥΤΟ ΤΟΥΣ 
ΑΝ ΑΕΝ ΧΑΝΑΜΙΣΗΣΟΥΝ ΤΑ ΑΦΕΝΤΙΚΑ ΤΟΥΣ 


Το ζήτημα και η φιλολογία περί κρίσης έχει 
ανοίξει τους ασκούς του Αιόλου για την περαιτέρω εκμε¬ 
τάλλευση των εκμεταλλευόμενων από τα κράτη και τ' 
αφεντικά. Οι «κρίσεις» του κεφαλαίου αποτελούν ουσια¬ 
στικά - και άσχετα με τα όσα αποπροσανατολιστικά ανα¬ 
μασούν τα παπαγαλάκια των ΜΜΕ - δομικό συστατικό 
του καπιταλισμού και επίθεση στους εργαζόμενους 
και τις εργαζόμενες. Αυτοί και αυτές που παράγουν τον 
πλούτο χωρίς να τον μοιράζονται είναι αυτοί και αυτές 
που καλούνται να φορτωθούν στις πλάτες τις αποφάσεις 
των κυριάρχων που φροντίζουν ανασυντασσόμενοι να 
διατηρήσουν και να πολλαπλασιάσουν τα κέρδη τους 
διατηρώντας το σύστημα που παρουσιάζουν ως αναπό¬ 
δραστο. Βλέπουμε με πρόσχημα την κρίση τα ποσοστά 
ανεργίας να αυξάνονται (στην Βρετανία πλέον οι άνερ¬ 
γοι έχουν φτάσει τα 2.220.000, στην Ελλάδα εκτοξεύον¬ 
ται πάνω από τις 500 χιλιάδες), την απειλή της 
απόλυσης να επικρέμεται πάνω από τα κεφάλια όλο και 
περισσότερων εργαζόμενων, εργοδοτικές αλχημείες 
με υποχρεωτικές άδειες, μειώσεις αποδοχών (ακόμα 
και με τη σύμφωνη γνώμη εργαζομένων όπως συνέβη σε 
εργοστάσια της βόρειας Ελλάδας) και άλλα που φροντί¬ 
ζουν να εδραιώσουν την υποχωρητικότητα των εκμε¬ 
ταλλευόμενων παρουσιάζοντας μια ψευδή εικόνα που 
εξισώνει τα συμφέροντά τους μ' αυτά των εκμεταλλευτών 
τους. 

Υπάρχει ωστόσο κι ένα όριο αντοχής αλλά και η 
οργή την οποία κάποιοι/ες σπεύδουν να εκφράσουν αρ- 


νούμενοι/ες να γίνουν οι σωτήρες των αφεντικών τους. 
Από την εξέγερση της Αργεντινής και τις καταλήψεις ερ¬ 
γοστασίων πριν μερικά χρόνια ως ιην πρακτική της 
ομηρίας εργοδοτών και στελεχών εταιριών 
από Γάλλους εργαζόμενους τους τελευταίους 
μήνες. Μπροστά στις απολύσεις και τη μερική κατα¬ 
βολή αποζημιώσεων (με πρόσχημα βέβαια την επάρατη 
«κρίση») εργαζόμενοι/ες σε διάφορες εταιρίες της Γαλ¬ 
λίας κρατούν ομήρους αφεντικά και μεγαλοστελέχη και 
καταλαμβάνουν τους χώρους δουλειάς απαιτώντας αυτά 
που τους ανήκουν. Χωρίς τη μοιρολατρική στάση που 
αφήνει τις όποιες απαντήσεις στα χέρια άλλων και 
χωρίς κανένα ίχνος συναίνεσης, δηλώνοντας ότι δεν 
είναι συνεργάτες των αφεντικών, ότι δεν θα επωμι¬ 
στούν την κρίση για την οποία δε φέρουν καμιά ευ¬ 
θύνη, παίρνοντας θέσεις μάχης αντιμετωπίζοντας 
άμεσα την επίθεση που δέχονται, υποσχόμενοι/ες 
πως αυτό είναι η αρχή. Και φυσικά δεν μπορούμε να 
παραλείψουμε τις σφοδρές συγκρούσεις και την εισβολή 
εργαζομένων στα γραφεία της χαλυβουργικής 
ΑΚΘΕΙΌΚΜΙΤΤΑΕ στο Λουξεμβούργο από εξαγριωμέ¬ 
νους εργάτες στις 12/5/09 μετά την απόφαση της εται¬ 
ρίας να απολύσει 9.000 άτομα. Οι απαντήσεις πλέον δεν 
μπορούν να στεγαστούν κάτω από τη σκέπη ειρηνικών 
διεκδικήσεων και διορθωτικών κινήσεων. Αυτοί/ες που 
δέχονται επίθεση οφείλουν ν' αντεπιτεθούν αρνού- 
μενοι/ες καθολικά το ρόλο του γραναζιού στις μη¬ 
χανές του κεφαλαίου. 


συγκρούσεις έξω από το εργοστάσιο της πο¬ 
λυεθνικής 3Μ στη Γαλλία αρχές Απριλίου. Οι 
εργαζόμενοι-ες κράτησαν όμηρο στο εργοστά¬ 
σιο τον διευθυντή της εταιρίας μέχρι την ικά- 
νοποίηση των αιτημάτων τους 



ο διευθυντής της 3Μ Ευε Κοιίδδθΐβί,καθώς “ 
"απολαμβάνει" το λιτό γεύμα που του παραχώ¬ 
ρησαν οι "απαγωγείς" του 

|ΐο παρακάτω κείμενο μοιρά-| 

■ στηκε στις γειτονιές μας για τα 1 
[νέα κατασταλτικά μέτρα και την] 
I στοχοποίηση των καταλήψεων, ι 

■ στο πλαίσιο εκδηλώσεων του· 

[ Θερσίτη και της πορείας στο κέν- [ 
ΐτρο της Αθήνας στις 28/4 ι 


Το κλίμα αστυνομοκρατίας έχει διαχυ¬ 
θεί και στις γειτονιές μας. Ζητάδες πηγαινοέρ¬ 
χονται συχνά πυκνά στη Θηβών μετά τις 12 το 
βράδυ, μπλόκα στην ανατολικής Ρωμυλίας μέρα 
μεσημέρι, περισσότερα περιπολικά στην Ιδομε- 
νέως και στην Πρωτεσιλάου. Το αποκορύφωμα 
είναι η πλατεία Ιλίου στην οποία έχει εγκατα¬ 
σταθεί τις τελευταίες εβδομάδες πεζή περιπολία 
που κάνει συνεχείς ελέγχους σε περαστικούς. 
Όχι σε «τυχαίους περαστικούς». Σε νε¬ 
ολαίους, σε μετανάστες, σε «παράξε¬ 
νους τύπους», σε μικροπωλητές. Σε 
οποιονδήποτε στοχοποιείται λόγω καταγωγής, 
ταξικής θέσης ή διαφορετικότητας από την κα¬ 
τασταλτική πολιτική και την αλαζονεία των πε¬ 
ριφερόμενων μπάτσων (είναι η ίδια λογική που 
«αυτοκτόνησε» τον 20χρονο γείτονά μας Λεω¬ 
νίδα Καλτσά δύο χρόνια πριν στα κρατητήρια 
του Α.Τ. Ιλίου). Η πλατεία ήταν ήδη παραδομένη 
στον κόσμο του εμπορεύματος, στην «κανονικό¬ 
τητα» της κατανάλωσης, με τις τράπεζες, τις βι- 
τρίνες και τα τραπεζοκαθίσματα των 
καφετεριών. Το «άγρυπνο βλέμμα» των μηχανι¬ 
σμών καταστολής δεν κάνει τίποτα άλλο παρά 
να επεκτείνει αυτήν την πραγματικότητα. Σιγά 
σιγά, και με τον δήμο Ιλίου σύνεργό, η αποστεί¬ 
ρωση των δημόσιων χώρων από καθετί που «λε¬ 
κιάζει» τον καθωσπρεπισμό (απαγόρευση 
αφισοκολλήσεων), γίνεται με πρόσχημα την 
«όμορφη πόλη μας», ένα πεδίο άσκησης μηδε¬ 
νικής ανοχής απέναντι στη διαφορετικότητα, 
ένα πεδίο φίμωσης του ανατρεπτικού κοινωνι¬ 
κού λόγου. 

Αυτός ο στρατός λοιπόν δεν είναι απλά 
μια επίδειξη δύναμης των δυνάμεων της κατα¬ 
στολής για να επανακαταλάβουν το χαμένο έδα¬ 
φος της ασφάλειας που έχασαν τις μέρες του 
Δεκέμβρη από τους οργισμένους διαδηλωτές. 
Βρισκόμαστε μπροστά σε μια ευρύτερη στρατη¬ 
γική καταστολής, μηδενικής ανοχής και 
δίασποράς φόβου, σε μια περίοδο όπου 
διογκώνεται η κοινωνική δυστυχία και φτώχεια 
και οι κυρίαρχοι φοβούνται τις κοινωνικές εκρή¬ 
ξεις. Η όξυνση της καταστολής και του δόγματος 
της ασφάλειας δεν μπορεί παρά να είναι και το 
τελευταίο καταφύγιο ενός κόσμου που δεν έχει 
πια «λαμπερές υποσχέσεις» να προσφέρει στους 
υπηκόους του παρά μόνο να ανακυκλώσει τη μι- 
ζέρια του. 

Δεν είναι τυχαία λοιπόν η στοχοποίηση 


των ριζοσπαστικών κοινωνικών και πολιτικών 
πρακτικών και χώρων. Και δεν είναι τυχαίο το 
παραλήρημα των ΜΜΕ: τους τελευταίους μήνες 
προσπαθεί να ενοποιήσει μέσω της σύγχυσης 
και της υπέρ απλού στευσης μιας ξεχειλωμένης 
«εγκληματικότητας» τις πράξεις βίαιης αμφισβή¬ 
τησης της εξουσίας με «μαφιόζικες ενέργειες». 
Και απαιτούν ως «η φωνή της κοινωνίας» περισ¬ 
σότερο κράτος, περισσότερη πυγμή, περισσό¬ 
τερη «πολιτική βούληση» για την πάταξη των 
«παραβατών». Προφανώς στέγνωσαν τα δάκρυα 
για το θάνατο του Αλέξανδρου Γρηγορόπουλου 
στον οποίο οδήγησαν τα προηγούμενα παραλη¬ 
ρήματα για το «άβατο των Εξαρχείων». Κατά 
αυτό τον τρόπο δεν προκαλεί έκπληξη η πολυ- 
φορεμένη πια έκφραση «κουκουλοφόροί» 
που αντικατέστησε το παλιό «γνωστοί-άγνωστοι». 
Η ποινικοποίηση της χρήσης κουκούλας (που 
προωθείται ως ιδιώνυμο αδίκημα), εμπεριέχε¬ 
ται επίσης στη ένταση της καταστολής. Οι μη¬ 
χανισμοί της δημοκρατίας κατασκεύασαν 
αφαιρετικά ένα υποκείμενο αποκομμένο από 
την πολιτικότητα των επιλογών του και των πρά- 
ξεών του, «τον κουκουλοφόρο» και το χρησιμο¬ 
ποιούν κατακόρον ως εγκληματική φύση 
άπονοηματοδοτώντας την κοινωνική ανπβία. Η 
χρήση της κουκούλας από τους διαδηλωτές, δεν 
είναι τίποτα άλλο παρά ένα μέσο αυτοπροστα¬ 
σίας από τις κάμερες και τους μπάτσους. Τα 
περί προβοκατόρων, βανδάλων, πρακτόρων της 
ασφάλειας κτλ, δεν είναι παρά φιλολογίες για 
δημοσιογράφους και ασκήσεις λάσπης από την 
καθεστωτική αριστερά. Το ζήτημα επίσης της 
κατάργησης του πανεπιστημιακού άσυλου 
επανέρχεται διαρκώς, ακριβώς γιατί αυτό απο¬ 
τελεί έναν «παράδοξο» χώρο κοινωνικής ελευ¬ 
θερίας, ο οποίος σε περιόδους κοινωνικών 
εντάσεων όπως και στις μέρες του Δεκέμβρη 
αποτελεί καταφύγιο και ορμητήριο της κοινωνι¬ 
κής ριζοσπαστικότητας. Την ίδια στιγμή, οι αυ¬ 
τόκλητοι προστάτες του πανεπιστημιακού 
ασύλου, κουνούν με χαρά την ουρά τους μπρο¬ 
στά στις πολυεθνικές, τα επιχειρηματικά συνέ¬ 
δρια και τα ερευνητικά προγράμματα που 
αλωνίζουν μέσα στις σχολές για να προάγουν τα 
δικά τους συμφέροντα. 

Είναι επείγουσα ανάγκη για τους κυ¬ 
ρίαρχους η κοινωνία να επιστρέφει στην 
σφιχτή αγκαλιά της Τάξης και της Ασφά¬ 
λειας. Έτσι εκτός από την καλλιέργεια φοβικών 
συνδρόμων απέναντι στη «εγκληματικότητα» 

(που για τα ΜΜΕ έχει ξεκάθαρη αλλοδαπή προ¬ 
έλευση, άσχετα αν και οι επίσημες στατιστικές το 
αναιρούν), προωθείται και η ανάγκη «εθνικής συ- 
νενόησης και ομοψυχίας» για την πάταξη ενός 
άλλου «κοινού εχθρού»: της «οικονομικής κρίσης», 
ώστε αυτή να ξεπεραστεί ανώδυνα για τα αφεν¬ 
τικά και όλο το βάρος να πέσει στις πλάτες των μη 
προνομιούχων. 

Μέρος λοιπόν του ευρύτερου κατασταλτι¬ 
κού σχεδίου είναι και η εισαγγελική εντολή του 
Σανίδά (γνωστός και «ακριβοδίκαιος» εισαγγε¬ 
λέας), με την οποία διατάσσεται η αστυνομία να 
εισβάλει στις καταλήψεις, να «ελέγξει τους χώ¬ 
ρους», να βρει τους υπαίτιους και να εκκενώσει 
τις καταλήψεις. Η εξάπλωση της κοινωνικής 
πρακτικής της κατάληψης ως μέσο αγώνα, μετά 
τον Δεκέμβρη, (τότε οι καταλήψεις λειτούργησαν 
ως κέντρα συντονισμού δράσεων και ανππληρο- 
φόρησης), είναι αυτή που φοβίζει τους κρατικούς 
μηχανισμούς και τους ωθεί να ενεργοποιήσουν 
όλα τα επιθετικά και αμυντικά αντανακλαστικά 
τους. Οι καταλήψεις στον ελλαδικό χώρο βέβαια, 
είτε ως χώροι στέγασης, είτε ως ανοιχτοί κοινωνι¬ 
κοί χώροι, έχουν μια ιστορία μεγαλύτερη των 20 
χρόνων. Από τη Βίλα Αμαλίας, τη Αέλας Καρα- 
γιάννη 37, την κατάληψη Πατησίων και Σκαρα- 
μαγκά, το αυτοδιαχειριζόμενο στέκι Άνω-Κάτω 
Πατησίων στο κέντρο της πόλης, το ΠΙΚΠΑ στα Πε- 
τράλωνα, το κτήμα Πραπόπουλο στο Χαλάνδρι, οι 
ελεύθεροι κοινωνικοί χώροι στη Νέα Φιλαδέλ¬ 
φεια, στη Νέα Σμύρνη και αλλού, τα «ελεύθερα 
κατηλειμμένα πάρκα» στην Κυψέλη και τα Εξάρ- 
χεια, έως την Φάμπρικα Υφανέτ, την Τθίτα Ιηοορ- 
ηίΐα, το Ορφανοτροφείο, την Δέλτα, την ΕΐΙοθΓΐαίία 
στη Θεσσαλονίκη, τον Ευαγγελισμό στο Ηράκλειο 
και την ΚΟδΑ ΝΕΚΑ στα Χανιά, την Αντιβίωση στα 
Γιάννενα, το Παράρτημα στην Πάτρα, την Μα- 
τσάγγου στο Βόλο, το Μπίνειο στην Μυτιλήνη, το 
«Παλιό Κυλικείο» στην Ρόδο αλλά και πολλές στε- 
γαστικές καταλήψεις...είναι κάποια μόνο από τα 
δεκάδες εγχειρήματα που υπάρχουν και γεννι¬ 
ούνται στον ελλαδικό χώρο. 

Οι κατειλλημένοι χώροι λειτουργούν ως 
χώροι πολιτικής και κοινωνικής ζύμωσης. Απε¬ 
λευθερώνονται από την κυρίαρχη λογική της εξα- 
τομίκευσης, της διαμεσολάβησης και της 
εμπορευματοποίησης των αναγκών, αφού οι πυ¬ 
λώνες στήριξης τέτοιων εγχειρημάτων είναι η αλ¬ 
ληλεγγύη, η αυτοοργάνωση, η 
αυτοδιαχείριση, η κοινοκτημοσύνη και η αν- 
τπεραρχία. Μέσα σ' αυτούς εδαφικοποιείται και 


πραγματώνεται ένας διαφορετικός τρόπος οργά¬ 
νωσης των αναγκών, των επιθυμιών και των σχέ¬ 
σεων των υποκειμένων, με ίσους όρους για όλους 
και όλες. 

Μια καταλήψη λειτουργεί ως αφετηρία 
διάχυσης του κοινωνικού αγώνα που στοχεύει 
στην ανατροπή της κανονικότητας που επιβάλλουν 
οι κυρίαρχοι. Δεν επαναπαύεται στα λίγα τετρα¬ 
γωνικά μέτρα που της αντιστοιχούν αλλά επαγρυ- 
πνεί ώστε να διασπείρει τις επιλογές της στον 
ευρύτερο κοινωνικό ιστό και να σαμποτάρει όλους 
τους θεσμούς της εξουσίας. Για αυτό λοιπόν στιγ¬ 
ματίζονται από του θιασώτες του συστήματος ως 
«ορμητήρια παράνομων και εγκληματικών πρά¬ 
ξεων».. . Δεν Θα αφήσουμε κανένα ζωντανό αυ- 
τοοργανωμένο εγχείρημα στα χέρια της 
κρατικής καταστολής. Οι καταλήψεις και οι 
αυτοοργανωμένοι χώροι θα παραμείνουν θύ¬ 
λακες ανάσας στην ασφυξία του πολιτισμού 
της εξουσίας. 

ΥΓ. Τη στιγμή που τα αφεντικά δολοφονούν ερ¬ 
γάτες ("εργατικά ατυχήματα" τα ονομάζουν) για να 
μη μειώσουν το κέρδος τους και επιτίθενται μα- 
φιόζικα στη κάθε Κωνσταντίνα Κούνεβα επειδή 
αυτή αγωνίζεται υπερβαίνοντας τον κοινωνικό 
ρόλο της γυναίκας και το "στίγμα" της μετανά- 
στριας... τη στιγμή που το κράτος δολοφονεί την 
αγωνιζόμενη κρατούμενη Κατερίνα Γκουλιώνη 
επειδή κατονόμασε τους βασανιστές της και αγω¬ 
νιζόταν ενάντια στο βασανιστήριο του κολπικού 
ελέγχου και για την αξιοπρέπεια των κρατουμέ¬ 
νων...τη στιγμή που η δημοκρατία κρατάει όμη¬ 
ρους ακόμα από τα γεγονότα του Δεκέμβρη...τη 
στιγμή που καθημερινά βασανίζει και σκοτώνει 
μετανάστες στα σύνορα και στα τμήματα (όπως 
πρόσφατα ο Κούρδος μετανάστης που είναι σε 
κώμα εδώ και 20 μέρες στην Ηγουμενίτσα έπειτα 
από τις «περιποιήσεις» των ένστολων δολοφόνων 
του λιμενικού ή τα διαρκή «ατυχήματα» ασιατών 
μεταναστών στο κολαστήριο της Πέτρου 
Ράλλη)...όλες αυτές οι «στιγμές» έρχονται να δεί¬ 
ξουν πως η επίθεση από την πλευρά των κυρίαρ¬ 
χων οξύνεται καθημερινά και μόνιμα...και κάθε 
υποχώρηση από την πλευρά των από τα κάτω, των 
αποκλεισμένων , των εκμεταλλευόμενων, θα δίνει 
όλο και περισσότερο χώρο στην περαιτέρω απα¬ 
ξίωσή τους από τους κυρίαρχους, περισσότερο 
χώρο στην δολοφονικότητα και την αλλαζονία της 
εξουσίας. 



φώτο από την πορεία στο κέντρο της 
Αθήνας στις 28/4. Η πορεία ξεκίνησε 
από το κατειλημμένο πάρκο στην Ναυα- 
ρίνου και Ζωοδόχου Πηγής στα Εξάρ- 
χεια, πέρασε από τα κτίρια των 
καταλήψεων Πατησίων και Σκαραμαγκά 
και τη Βίλα Αμαλίας στην Αχαρνών και 
κατέληξε στο κατηλειμένο πάρκο στην 
Κυψέλη (Κόπρου και Πατησίων). Περισ¬ 
σότεροι από 3 χιλιάδες διαδηλωτές, 
πολύς παλμός (αποτρεπτικός στις δυνά¬ 
μεις καταστολής να πλησιάσουν), επιθέ¬ 
σεις σε βιτρίνες τραπεζών... 



η κοινή αφίσα 


I ιιιγτιρ Η-ι νι.ϋι ιτ: ριπ; Η!Ε ΐΕνττΙικ ι^&ιΐη ητΗΑΊ τχι 

%.κ*>τ^'^γ·κικ-ι·ι<>γ·-λ ΓΜ:4.··:·τρίΊ κ 

ιυι Μΐη «« 4 ι5„ι· λ \·* γ·λι ι : τ.!* υπ 

ΚΑΤΙ) ΤΑ ΧΕΡΙΑ ΑΠΟ ΤΙΕ ΚΑΤΑΛΗΨΕΙΣ! 

__ >,ιπ| χ·.ί*=Ιπι.ι 

V ** ***&**'* ^Ι^Μ·***#* 

Η:ιμί - 


Κ 11ΕΓΪ1 ±>; IX ρ ρ 11! Ί Π3 ΚΙΚ 

ρΓ,ΜΉΊ.' 4·β-Ί#β ■ΗΚπΤΪ’Γ 
«Λ···. ™ 

ΓΪ'.ΙιΛ Η| 

ΗΘΗΟΐ ΪΙΜΑΙΊΙΚΗΘΙΜΜ 

ΡΛ*ι : *ιΛΙ ΗΓΐΗΓίΓ .ΗΓ ΗΙίΡΕίΗϋΕΙ 


ν Η ΕΞΕΓΕΡΣΗ ΘΑ ΠΕΡΑΙΕΙ 

ΠΑΝ Π ΑΠΟ ΤΑ ΝΕΑ 1ΑΤΑΙΓΑΛΪΙΙΑ ΜΕΤΡΑ 

ΔΙΑΔΗΛΩΣΗ 

μ* 31 


Ηβοαρινόϋ Εε Σ, Πτ γί;1 θγφ 


ΙπώιωμΉμ™ ϋαχιτ ΙλπιιπριηΥε·:., Α π ι »ιυ υ'πμ υ; 


Ο 

^ι—I 

ω 


α 

ο 

Ε 

Ε 


0 
'ί—I 

<< 

Ο 

α 

> 

ο 

β 

Μ 

0 

Η 


ΕΜΠΟΡΟΙ ΤΟΥ ΦΟΒΟΥ ΔΕΝ ΒΑ ΓΙΝΟΥΜΕ 
ΠΕΛΑΤΕΣ ΤΗΣ ΑΣΦΑΛΕΙΑΣ 

ΣΤΟ ΔΡΟΜΟ ΕΝΑΝΤΙΑ 

ΣΤΟΝ ΕΛΕΓΧΟ ΚΑΙ ΤΗΝ ΚΑΤΑΣΤΟΛΗ 


|ΥΓ. Χαιρετισμούς και μακροημέρευση στους νέους ι 
I κατηλειμένους κοινωνικούς χώρους στα Πετράλωνα ■ 
[(Ευγενίου Αντωνιάδου 29 και Τιμοδήμου) και στο[ 
Iπαλιό κτίριο του ΠΙΚΠΑ στο Ηράκλειο Κρήτης... ι 




















ΘΕΡΣΙΤΗΣ-ΙϋΥΝΗΣ 09 


απαγόρευση αφισοκολλήσεων στο Ιλιον 


τοίχοι καθαροί 



Έχουμε αναφερθεί στο προηγούμενο 
φύλλο μας στη μεγαλόπνοη (και πο¬ 
λυδάπανη, ας μην ίο ξεχνάμε) επι¬ 
χείρηση «καθαρή πόλη» ίου δήμου 
Ιλίου. Κομμάτι αυτής της επιχείρησης 
αποτελεί και η διαρκής και συστημα¬ 
τική εξαφάνιση της πολιτικής αφίσας 
από τους τοίχους των Λιοσίων. Αυτό 
μας οδήγησε και στην απόφαση να 
προχωρήσουμε σε παρέμβαση στο 
δημοτικό συμβούλιο, που πραγμα¬ 
τοποιήθηκε στις 26/3. 

Οι λόγοι για μια παρέμβαση στο 
δημ. συμβούλιο είναι πάντα πολλοί. 
Ειδικά σε μια εποχή που το ζήτημα 
του πάρκου Τρίτση είναι ανοικτό και 
που κτίρια του δήμου παραμένουν 
άδεια και μακριά από κάθε δημόσια 
χρήση, την ίδια ώρα που στις γειτο¬ 
νιές μας υπάρχουν άστεγοι άνθρω¬ 
ποι. Προχωρήσαμε όμως στην 
συγκεκριμένη παρέμβαση προκειμέ- 
νου να υπερασπιστούμε τη δημόσια 
παρουσία στις περιοχές μας. Η πα¬ 
ρουσία μας στο δ.ο. δεν προσέ- 
βλεπε σε κάποια συνδιαλλαγή με 
τη δημοτική αρχή, ούτε και διεκ- 
δικουσε από αυτήν κάποια υπό¬ 
σχεση για την ανοχή στην 
παρουσία των αφισών μας. Και 
επειδή καμία επίφαση δημοκρα¬ 
τίας δεν μας χωρά, απαιτήσαμε 
και πήραμε το λόγο χωρίς να εν- 
ταχθουμε στην διαδικασία της συ¬ 
νεδρίασης. Αποχωρήσαμε από το 
δ.ο. δηλώνοντας τις μελλοντικές 
μας προθέσεις για τη συνέχιση 
των αφισοκολλήσεων από τη 
μεριά μας. 

Στην ίδια συνεδρίαση, το δ.ο. αποφά¬ 


σισε τελικά την απαγόρευση της αυ¬ 
θαίρετης - όπως το ίδιο την ονομάζει 
- αφισοκόλλησης. Μέσα από το πο¬ 
λυδάπανο περιοδικό που ο δήμος εκ¬ 
δίδει σε τακτά διαστήματα, μάθαμε 
και το βασικότερο επιχείρημά του: η 
απασχόληση τριπλής βάρδιας για τον 
καθαρισμό από τις αφίσες είναι δα¬ 
πανηρός! Οπότε η αφίσα καταδικά¬ 
ζεται στην παρανομία, για να 
ξεμπερδεύουμε μια και καλή μαζί της 
εύκολα, απλά και ανέξοδα. 

Δεν θα σταθούμε τόσο στην προσπά¬ 
θεια αποστείρωσης και εμπορευμα- 
τοποίησης των δημόσιων χώρων, ούτε 
στην οσμή ολοκληρωτισμού που ανα¬ 
δύει αυτή η κίνηση του δήμου. 
Έχουμε αναφερθεί σε αυτά στο πα¬ 
ρελθόν. Δεν μπορούμε όμως να προ- 
σπεράσουμε εύκολα την υποκρισία 
και τον φαρισαϊσμό των δημοτικών 
αρχόντων. Και μιλάμε για ένα δήμο 
που επικαλείται το κόστος καθαρι¬ 
σμού, όταν δεν φείδεται εξόδων για 
να εκδώσει ένα περιοδικό αξίας πολ¬ 
λών χιλιάδων ευρώ προκειμένου να 
καλύψει τις επικοινωνιακές του ανάγ¬ 
κες. Χωρίς επίσης να ξεχνάμε πως το 
πιεστικό νερού αξίας επίσης πολλών 
χιλιάδων ευρώ είχε ήδη αγοραστεί, 
ανεξάρτητα από την απαγόρευση ή 
όχι της αφισοκόλλησης. 

Και βέβαια η υποκρισία δε σταματά 
εκεί αλλά συνεχίζεται και στην επί¬ 
κληση της «αυθαιρεσίας» της αφισο¬ 
κόλλησης. Έτσι, εξαγγέλλεται η 
τοποθέτηση ταμπλώ στα οποία θα 
έχουμε το δικαίωμα να αναρτούμε 
(δία) τις πολιτικές μας ανακοινώσεις 
(δίσ και πάλι!). Φαίνεται πως οι κατα¬ 


λήψεις των πεζοδρόμων και των πλα¬ 
τειών από τις καφετέριες και τα 
πάσης φύσης εμπορικά καταστήματα 
δεν είναι μια αντιαισθητική κατά¬ 
ληψη δημόσιου χώρου και ούτε απο¬ 
τελούν αυθαιρεσία. Και πώς να 
συμβαίνει αυτό αφού από εκεί ο 
δήμος εισπράττει ένα υψηλό χρημα¬ 
τικό ποσό σαν χαράτσι το οποίο βα¬ 
φτίζει δημοτικά τέλη. Έτσι δήμος και 
τοπικοί μαγαζάτορες, σε συνεργασία 
νομιμοποιούν την απαξίωση και εμ- 
πορευματοποίηση κάθε δημόσιου 
χώρου, την ίδια ώρα που κατηγορούν 
για το ίδιο την πολιτική αφίσα. 

Εμείς, από την μεριά μας το έχουμε 
ξαναπεί και θα το λέμε συνέχεια: η 
απαγόρευση και η δίωξη των αφισο¬ 
κολλήσεων αποτελεί αιτία πολέ¬ 
μου. Πέρα από το παράλογο του 
γεγονότος, δηλ. το ότι απαγορεύουν 
την αφισοκόλληση αυτοί ακριβώς 
που διαχειρίζονται την απαξίωση και 
την κάθε λογής αυθαιρεσία πάνω 
στους δημόσιους χώρους, η απόφαση 
αυτή αποτελεί για μας μια ουσιαστική 
φίμωση. Η αφίσα αποτελεί για μας 
έναν κατοχυρωμένο εδώ και χρόνια 
τρόπο παρέμβασης και έκφρασης 
στις περιοχές που ζούμε καθώς και 
ένα μέσο αδιαμεσολάβητης επικοι¬ 
νωνίας και απεύθυνσης και ως τέτοιο 
δεν πρόκειται να το απεμπολήσουμε 
για να συμμορφωθούμε με τα απο¬ 
στειρωμένα «οράματα» των τοπικών 
αρχόντων. Ο καθωσπρεπισμός και η 
υποκρισία των τοπικών αρχόντων, θα 
μας βρουν μπροστά τους. 

Η συνέχεια 
στους τοίχους... 



για την υπόθεση των κρατούμενων για τα γεγονότα του δεκέμβρη 


Δεν είμαστε όλοι , λείπουν οι κρατούμενοι. Εξι μήνες μετά τα γεγονότα του Δεκέμβρη , 
αρκετοί ντόπιοι και μετανάστες , συνεχίζουν να κρατούνται φυλακισμένοι , πολλοί πε¬ 
ρισσότεροι βρίσκονται όμηροι δικαστικών διώξεων και πολλοί άλλοι (ανάμεσά τους 


και δεκάδες μαθητές από όλη τη χώρα) στοχοποιούνται από τους μηχανισμούς κατα¬ 
στολής για τη συμμετοχή τους στα γεγονότα του Δεκέμβρη. Ακολουθεί γράμμα του 
αναρχικού κρατούμενου Αποστόλη Κυριακόπουλου. 


Πέντε μήνες μετά τα σημαδιακά γεγονότα του Δεκέμβρη 
και τις μαζικές συλλήψεις, έξι παραμένουμε αιχμάλωτοι 
στα νύχια του κράτους. 

Πρόσφατα μάλιστα, το επονομαζόμενο «κράτος 
δικαίου» και οι εντολοδόχοι του αποφάσισαν την παράταση 
της προφυλάκισής μου θεωρώντας ότι προέχει η εξουδε- 
τέρωση του ατόμου μου, της «εγκληματικής» μου δραστη¬ 
ριότητας και πάνω από όλα η προστασία της κοινωνίας 
χαρακτηρίζοντάς με ιδιαίτερα ριψοκίνδυνο και φανατι¬ 
σμένο. Κοινώς με χαρακτήρισαν εχθρό της κοινωνίας. Εχ¬ 
θροί της κοινωνίας είναι όμως όλοι αυτοί που με βάση την 
στυγνή δολοφονία του συντρόφου Αλέξη Γρηγορόπουλου 
προσπάθησαν να καταστείλουν το κοινωνικό φαινόμενο 
της βίαιης εξέγερσης του Δεκεμβρίου που επακολούθησε. 
Με αλόγιστη χρήση δακρυγόνων σε βαθμό βασανιστικό, 
ξυλοδαρμούς διαδηλωτών, εύκολες προφυλακίσεις. Ούτως 
ή άλλως είναι γνωστό ανά τα χρόνια ότι οι μπάτσοι, ειδικά 
στις πορείες αναρχικών, εξαπολύουν χημικό πόλεμο με το 
παραμικρό έτσι ώστε να βασανίζουν τον κόσμο.Παρόλη την 
άγρια καταστολή, η διάχυτη εξεγερτική βία τις μέρες και τις 
νύχτες του Δεκέμβρη αλλά και όσα συνεχίζουν από τότε ως 
τώρα δείχνουν ότι η φωτιά που άναψε δεν λέει να σβήσει. 
Εξάλλου η δολοφονία του Αλέξη αποτέλεσε την αιτία αλλά 
ταυτόχρονα και την αφορμή για το ξέσπασμα της κοινωνι¬ 


κής οργής. 

Ιδιαίτερο ρόλο όπως πάντα ανέλαβαν και τα πα¬ 
παγαλάκια των Μ.Μ.Ε. τα καθίκια οι δημοσιογράφοι με το 
να φτάνουν την προπαγάνδα σε όρια ξεφτίλας μιλώντας 
μετά την κρατική δολοφονία του Αλέξη για τις εκτεταμένες 
καταστροφές σε όλη την Ελλάδα και ότι η αστυνομία δεν 
έκανε καμία σύλληψη. Επίσης δεν θεωρώ τυχαίο το γεγο¬ 
νός ότι όσοι προφυλακιστήκαμε για την εξέγερση έχουμε 
ίδιες κατηγορίες. Η γραμμή από το κράτος ήταν καρμπόν 
σχεδόν για όλους. 

Μέσα στη φυλακή ο χρόνος είναι ο χειρότερος 
εχθρός. Κυρίως όταν είσαι υπόδικος επικρατεί μια μόνιμη 
αβεβαιότητα καθώς ποτέ δεν μπορείς να ξέρεις ακριβώς 
πότε θα αποφυλακιστείς. Αυτή η κατάσταση σίγουρα δημι¬ 
ουργεί ψυχολογική φθορά. Όπως επίσης το να είσαι έγ¬ 
κλειστος μέσα σε ένα κελί 9 τετραγωνικών με τέσσερα 
άτομα 14 ώρες την ημέρα παρά την θέλησή σου όταν τα 
κελιά υποτίθεται ότι είναι μόνο για ένα άτομο. Πόσο μάλ¬ 
λον όταν οι σχέσεις συντροφικότητας ή ακόμα και απλά 
κατανόησης σπανίζουν, όπως και έξω από τα κάγκελα. Βέ¬ 
βαια υπάρχουν πάντα και αυτοί που επιλέγουν μια αξιο¬ 
πρεπή και αγωνιστική στάση. 

Ο εγκλεισμός από μόνος του είναι ένας ψυχολογικός πό¬ 
λεμος καθημερινός που δέχεσαι από το σύστημα όταν είσαι 


φυλακή. Μέσα σε όλα αυτά έχεις και τους ανθρωποφύλα¬ 
κες να φέρονται συνήθως απαξιωτικά και ύπουλα στους 
αγωνιζόμενους κρατούμενους που συμμετέχουν σε αγώνες 
(απεργίες πείνας, αποχές συσσιτίου, το να διεκδικείς τα έν¬ 
τυπά σου από το καθεστώς λογοκρισίας).Χαρακτηριστικό 
είναι για παράδειγμα σε μια προηγούμενη αποχή συσσι¬ 
τίου που είχε γίνει για την δολοφονία του Αλέξη όταν μπήκε 
ο αρχιφύλακας της πτέρυγας μαζί με άλλους ανθρωποφύ¬ 
λακες και απειλούσαν τους κρατούμενους που συμμετεί¬ 
χαν στην αποχή με πειθαρχικές μεταγωγές. 

Γενικότερα επικρατεί ένα κλίμα τρομοκρατίας 
όταν δεν είσαι υποτακτικός μέσα στο σύστημα σωφρονι¬ 
σμού τους. Ούτως ή άλλως η φυλακή είναι σαν ένα μεγάλο 
χωνευτήρι ψυχών. Αν είσαι δειλός θα σε αλέσει και θα σε 
κάνει ακόμα πιο δειλό και υποτακτικό, ενώ αν είσαι σκλη¬ 
ρός θα σε κάνει ακόμα πιο σκληρό και ψυχρό άτομο. Το 
κελί πνίγει τον φυλακισμένο. Έξω στην αυλή της φυλακής 
πλανιέται η ψευδαίσθηση της ελευθερίας... Μέσα σε όλα 
αυτά όμως τίποτα δεν τελειώνει, ο αγώνας συνεχίζεται. 

ΤΟ ΔΙΚΙΟ ΤΟ ΕΧΟΥΝ ΟΙ ΕΤΕΓΕΡΜΕΝΟΙ 

ΚΑΙ ΟΧΙ ΟΙ ΡΟΥΦΙΑΝΟΙ ΚΑΙ ΟΙ ΠΡΟΣΚΥΝΗΜΕΝΟΙ 

Α. Κυριακόπουλος Α' Πτέρυγα Φυλακές Κορυδαλλού 

οι κηδεμόνες * 

■> , τουπάρκου 


σε εγρήγορσή 


«...η προστασία του περιβάλλοντος μπορεί και οφεί¬ 
λει να συμβαδίζει με κάθε αναπτυξιακή προσπάθεια, 
με κάθε επενδυτική δραστηριότητα...» Δήμος Ιλίου 

«Εκημάται ότι μετά την αρχική αποκατάσταση του 
χώρου, το αγρόκτημα (οι περιοχές του πάρκου με γε¬ 
ωργικές δραστηριότητες) θα μπορεί πέραν της αυτο¬ 
συντήρησής του να αποδώσει και οικονομικά οφέλη 
για το υπόλοιπο Πάρκο» ΥΠΕΧΩΔΕ 

Οι παραπάνω δηλώσεις μιλούν από μόνες τους για 
το τι επιφυλάσσουν οι επίδοξοι σωτήρες στο 
Πάρκο Τρίτση, στα πλαίσια πάντα της εντατικής προ¬ 
σπάθειας που κάνει τα τελευταία χρόνια ο φορέας δια¬ 
χείρισής του, προκειμένου να το εκμεταλλευτεί. Αλλά 
ας πάρουμε τα πράγματα από την αρχή. 

Από το 2002 λειτουργεί ο φορέας διοίκησης και δια¬ 
χείρισης του Πάρκου, στον οποίο συμμετέχουν οι κη¬ 
δεμόνες δήμοι (Ιλίου, Αγ. Αναργύρων, Καματερού), ένα 
μέλος του ΑΣΔΑ, το ΥΠΕΧΩΔΕ, ο Οργανισμός Αθήνας, 
η Νομαρχία Αθήνας και το Γεωπονικό Πανεπιστήμιο 
Αθήνας. Από τότε και με πρωτεργάτες τους παραπάνω, 
ο χώρος των 1150 στρεμμάτων πρασίνου, με την πλού¬ 
σια χλωρίδα και πανίδα (σπάνιος υγροβιότοπος για πε¬ 
ρισσότερα από 140 είδη πτηνών), φέρει παντού τα 
σημάδια είτε της εμπορευματοποίησης είτε της εγ¬ 
κατάλειψης. Με πρόσχημα την ελλιπή χρηματοδό¬ 
τηση από το υπουργείο και προκειμένου να βρεθούν 
«πόροι», στο πάρκο ξεφύτρωσαν διάφορα μικρά και 
μεγάλα μαγαζάκια, όπως η τεράστια τσιμεντοκαφετέ- 
ρια, τα Ναΐπτα εήορε, το ερπετάριο... Φυσικά η αυτο¬ 
χρηματοδότηση για τη συντήρησή του δεν είναι παρά 
ένα από τα άλλοθι που πλασάρουν προκειμένου να εμ¬ 
πορευματοποιήσουν την περιοχή. Να σημειωθεί μόνο 
ότι ο ιδιοκτήτης της καφετέριας χρωστάει στο φορέα 
μερικές δεκάδες χιλιάδες ευρώ, κάτι που καταδεικνύει 
περίτρανα, ότι στη φάση αυτή σημασία για τους μνη¬ 
στήρες του Πάρκου έχει να κατοχυρωθεί ο εμπορευ- 
ματικός του χαρακτήρας. Όσο για το χρήμα, θα ρέει 
άφθονο στη συνέχεια. 

Προς αυτή την κατεύθυνση και προκειμένου να επι¬ 
σπεύσουν τις διαδικασίες, για περισσότερο από έξι 
μήνες, οι δήμοι-κηδεμόνες σε συνεργασία με τον 

απανταχού ευρωλιγούρη ΑΣΔΑ, επιδόθηκαν σε 
μια άνευ προηγουμένου γλοιώδη αγωνιστική εκ¬ 
στρατεία, δήθεν για τη σωτηρία του Πάρκου. Απο¬ 
χώρησαν από το φορέα διαχείρισης και 
αναμετρήθηκαν σε ξέχειλα από οικο-ευαισθησία λο¬ 
γύδρια, με τον κασμά στο χέρι για τις «απαραίτητες» 
δεντροφυτεύσεις στο πάρκο -χαμογελώντας πάντα 


βέβαια στο φακό κάποιας προσκεκλημένης τους κά¬ 
μερας, που θα θυμίσει στον/στην ψηφοφόρο όταν 
έρθει η ώρα της κάλπης το αγωνιστικό τους ταμπερα- 
μέντο. Και για να φαίνεται ότι έχουν και κοινωνικό 
έρεισμα στις σικέ μαζώξεις τους, υποχρέωναν το 
προσωπικό καθαριότητας των δήμων να δίνει το 
παρόν. Επιπλέον, επιστράτευσαν όλη την επιχειρημα¬ 
τολογία περί πράσινης διαχείρισης, φιλικής προς το 
περιβάλλον -ανακύκλωση, δεντροφύτευση, καθαριό¬ 
τητα- αφενός για να πείσουν για τις αγαθές τους προ¬ 
θέσεις και αφετέρου για να λειάνουν το έδαφος για τη 
μετέπειτα καταστροφική τους δράση μέσα στο Πάρκο. 
Ψευτοευαισθησία που εύκολα αποκαλύπτει τα πραγ¬ 
ματικά της κίνητρα: αρκεί κανείς να θυμηθεί την ευ¬ 
κολία με την οποία ο Δήμος Αγ. Αναργύρων 
παρέδωσε στις μπουλντόζες εκατοντάδες δέντρα 
στον Πευκώνα, τις καταπατήσεις του δήμου Ιλίου 
μέσα στο Πάρκο για να φτιάξει δρόμο, γήπεδο και 
χωματερή, τις αμέτρητες δεσμευμένες - δήθεν για 
κοινωφελείς σκοπούς- εκτάσεις που παραδίδει 
καθημερινά ο δήμος Καματερού στους εργολά¬ 
βους. 

Το θέατρο του παραλόγου, όπως άλλωστε αναμενόταν, 
έφερε αποτελέσματα. Στις αρχές του Μάρτη, ο Σου- 
φλιάς συναντήθηκε με τους τοπικούς ηγετίσκους-σω- 
τήρες του Πάρκου και η κουβέντα ήταν εξόχως 
παραγωγική. Διατέθηκε για το Πάρκο το ποσό του 
1.400.000 ευρώ για εργασίες αποκατάστασης, αλλά 
και για να μπορεί το Πάρκο να φιλοξενήσει επενδυ¬ 
τικές δραστηριότητες που θα εξασφαλίσουν την 
αυτοχρηματοδότησή του. Το τελευταίο, μεταφράζεται 
σε διεύρυνση και εντατικοποίηση των επιχειρηματικών 
δραστηριοτήτων, εμπορευματοποίηση, περιορισμό των 
φυσικών εκτάσεων, περιορισμό της ελεύθερης κυκλο¬ 
φορίας των ανθρώπων, περισσότερο έλεγχο, κάμερες, 
φράχτες, εξαφάνιση του Πάρκου. Και για του λόγου το 
αληθές, να σημειωθεί ότι τα 700.000 ευρώ από το πα¬ 
ραπάνω ποσό, διατίθενται από τον όμιλο Λάτση, γνω¬ 
στό για την εμπλοκή του στην κατασκευή του ΜΑΓΕ στο 
Μαρούσι (το οποίο είναι παντελώς αυθαίρετο) και την 
ολική καταστροφή του Θριάσιου από τις "ευγενείς 
δραστηριότητες" των βιομηχανιών του ομίλου. Επι¬ 
πλέον, στη θέση του προέδρου του Φορέα διαχείρισης 
του Πάρκου τέθηκε κάποια Συκιανάκη, εκ μέρους του 
Οργανισμού Αθήνας, η οποία πρόσφατα είχε εισηγη- 
θεί τον αποχαρακτηρισμό μέρους του Υμηττού από 
δασική έκταση σε αστικό πάρκο, προτείνοντας τη 
νομιμοποίηση αυθαίρετων κτισμάτων στην Αγ. Παρα¬ 
σκευή, αλλά και της επέκτασης της βιομηχανικής 
ζώνης Κορωπίου στο δάσος. Φυσικά, η παραχώρηση 


της θέσης από τους δημαρχαίους που για χρόνια κον¬ 
ταροχτυπιούνταν για τη θέση, δεν είναι τυχαία. Αυτό 
που προέχει είναι η εκμετάλλευση του Πάρκου με όσο 
το δυνατό εκλογικά μικρότερο κόστος. Και η εν λόγω 
κυρία είναι ο σωστός άνθρωπος, δεν έχει να χάσει κα- 
νέναν δυσαρεστημένο ψηφοφόρο για την εξαφάνιση 
του πάρκου.Έτσι, οι δημοτικοί άρχοντες θα νίψουν τας 
χείρας τους απέναντι στις όποιες αντιδράσεις, διατη¬ 
ρώντας αλώβητα τα εκλογικά τους ποσοστά. 

Και φυσικά τα παραπάνω κονδύλια, δεν αποτελούν 
κανενός είδους πολιτικής νίκης των τοπικών αρχόντων 
και των συμφερόντων τους έναντι του ΥΠΕΧΩΔΕ. Για τα 
ίδια συμφέροντα εργάζονται εκατέρωθεν. Ω στόχος 
είναι η ανάπτυξη, που τις τελευταίες δεκαετίες έχει 
αναβαθμιστεί σε "βιώσιμη ανάπτυξη". Αυτό, στην πε¬ 
ρίπτωση του πάρκου, σημαίνει επενδυτικές δρα¬ 
στηριότητες που θα συνδυάζονται με την πολύ της 
μόδας -ελεγχόμενη πάντα- επαφή με τη φύση. Για 
παράδειγμα, θα μπορείς να ψωνίζεις σε ένα υπερεξο- 
πλισμένο πολυκατάστημα, ενώ τα παιδιά σου θα πα¬ 
ρακολουθούν εκπαιδευτικά προγράμματα για ερπετά 
μέσα σε γυάλες ή θα κάνουν άίΓάνναίαήΐηρ. Και βέ¬ 
βαια, τα συγκεκριμένα σχέδια δεν αφορούν μόνο στις 
δικές μας περιοχές. Οι αναπτυξιακές πολιτικές εφαρ¬ 
μόζονται παντού και βασίζονται σε πολύ συγκεκριμέ¬ 
νους άξονες: συρρίκνωση στο ελάχιστο των 
ελεύθερων δημόσιων χώρων, τσιμεντοποίηση, 
ερημοποίηση. 

Όμως το πάρκο δεν θα σωθεί αν του δο¬ 
θούν περισσότερα κονδύλια, ή αν πάψουν 
οι εμπλεκόμενοι θεσμικοί φορείς να βά¬ 
ζουν τα λεφτά στην τσέπη -όπως εμφατικά 
διακηρύσσουν αριστεροί παράγοντες. Το 
πάρκο θα παραμείνει ζωντανό μόνο αν 
γίνει αντιληπτό ότι πρόκειται για ένα δικό 
μας χώρο, εκεί που μπορούμε να περπατή¬ 
σουμε, να τρέξουμε, να παίξουμε, να ανα- 
πνευσουμε χωρίς να χρειαζόμαστε 
μεσολαβητές δημαρχαίους και μαγαζάκια. 
Η διαφύλαξη του δημόσιου χαρακτήρα του 
πάρκου μπορεί να γίνει μόνο από εμάς, 
συλλογικά, χωρίς ειδικούς και εγγυητές. 
Και αυτό μπορεί να συμβεί: ένας μακρύς 
κατάλογος συλλογικών αντιστάσεων ενάν¬ 
τια στις πολιτικές της ανάπτυξης, το επιβε¬ 
βαιώνει. Μένει να το δοκιμάσουμε. 



- ΐνΝΕΡΓΠΐυ. Γ1ΛΑΠΓΙΙΕ ΙΊ ίΎ 
* ΒΜΜ-ΕΧΓΙΚΜ ΛΠΕιΓΕ ΗΝΗΙΜ ΑΓ ΛΙϋΙΡΓιΦΟΙΜ 
η #ΜΜ4Ι£».αΤΊΗΜ Ρ. 1 ί.Γϊ?-■:Υ 


^ πΕιαποΐπαΐΊ του 
πάρκου για τις ιιν«νιις 
ΜΜ Βποώ τγκ πΕριαιπς 


ο δήμαρχος (των Αγίων Αναργύρων) 
δεντροφυτεύει στο πάρκο. Ψηφοθηρικές 
χαριτωμενιές μπροστά στον φακό... 


Σαράντης, Καμαρινόπουλος, Ζενέτος, στημένοι 
και φωτογραφημένοι σε διαδημοτική εκδή¬ 
λωση στο Πάρκο. Ανέξοδοι πλειστηριασμοί "οι¬ 
κολογικής" αγωνιστικότητας συνδυασμένοι με 
αναπτυξιολάγνες ρητορείες, το νέο φετίχ της 
τοπικής αυτοδιοίκησης. 


Η αριστερά δεν παραλείπει να κάνει 
ασκήσεις περιβαλλοντικής ευαισθη¬ 
σίας την ίδια στιγμή που αναπαράγει 
όλη τη φιλοσοφία της αναπτυξιολα- 
γνείας. "Αξιοποίηση", "ικανοποίηση 
των αναγκών του λαού της περιο¬ 
χής", "κρατική διαχείριση με κοινω¬ 
νικά κριτήρια", σύνδεση της 
εμπορευματοποίησης του Πάρκου 
μόνο με τα ιδιωτικά συμφέροντα...Οι 
λέξεις αναπαράγουν τη διαμεσολά- 
βηση και την αλλοτρίωση: για την 
αριστερά (στη φωτό κείμενο από δη¬ 
μοτικές παρατάξεις του ΚΚΕ) το 
πάρκο χρειάζεται μόνο μια "ορθό¬ 
τερη" κρατική διοικητική ρύθμιση. 
Όπως και οι "ανάγκες του λαού"... 

ρηαυοχπν εοκα ιη 

Ια ρ±πντ ™. ώ υ:υτ- 


-— ί :.-ι ί 


κατα 2 Ρφ η 


ΣΤΟ ΠΑΡΚΟ ΤΡΙΤΣΗ 


από τις 16 μάη ένα μικρό κομμάτι του πάρκου 
"απελευθερώθηκε" από τα σχέδια ανάπτυξης, την 
ψευτοοικολογίζουσα ευαισθησία κράτους και τοπι¬ 


κής αυτοδιοίηκησης, τα μικρά και μεγάλα αφεν¬ 
τικά που εποφθαλμιουν το πάρκο. Ακολουθεί το 
κείμενο της συλλογικότητας του Αγρού: 

φωτό από χην πρώτη μέρα των εκδηλώσεων 



ΚΑΤΑΛΑΜΒΑΝΟΥΜΕ από τις 16 
Μαΐου ένα χώρο μέσα στο Πάρκο 
περιβαλλοντικής ευαισθητοποί- 

ησης. Σκοπός μας να δημιουργήσουμε μια εστία 
αντίστασης στα σχέδια της «ανάπτυξης», ιδιωτικο¬ 
ποίησης και εξαφάνισης του πάρκου, αλλά και κάθε 
δημόσιου χώρου. Διαφόρων ειδών αρπακτικά, που 
κόπτονται για τη σωτηρία του πάρκου (δήμοι, ΑΣΔΑ, 
ιδιώτες και ΥΠΕΧΩΔΕ), επέτειναν από κοινού την εγ¬ 
κατάλειψη του, ανοίγοντας το δρόμο στην εμπορευ- 
ματοποίηση και στον ελεγχόμενο χαρακτήρα του 
(δθσιιπΐγ, μπάτσοι, συρματοπλέγματα, περιορισμένο 
ωράριο λειτουργίας...). Απέναντι στις αδηφάγες 
πρακτικές των επίδοξων σωτήρων, το αυτοδιαχειρι- 
ζόμενο κατειλημμένο έδαφος στο πάρκο Τρίτση 
θέλει να αντισταθεί στα γρανάζια των μηχανισμών 
που λεηλατούν τη ζωή και το χώρο-χρόνο μας. 
Πολλοί και πολλές από εμάς, που συμμετέχουμε σε 
αυτήν την κατάληψη, δραστηριοποιουμασταν για πε¬ 
ρισσότερο από τρία χρόνια στο εγχείρημα του αυτο- 
διαχειριζόμενου αγρού Καματερού, στο αγρόκτημα 
της οδού Δαβάκη (δεσμευμένο επί 20ετίας από τον 
αντίστοιχο δήμο για «κοινωφελείς» σκοπούς). Ένα 
εγχείρημα στο οποίο πραγματοποιήσαμε συλλογικά, 
αντπεραρχικά, αδιαμεσολάβητα, πλήθος δραστη¬ 
ριοτήτων: καλλιέργειες, εκδηλώσεις προβολές, ερ¬ 
γαστήρι κεραμικής και παιδότοπο. Μετά την πρώτη 
εκδήλωση στον αγρό, σχετικά με την λεηλασία της 
φύσης, δεχθήκαμε έξωση από τους ιδιοκτήτες, οι 
οποίοι σε συντονισμένη επίθεση με μπάτσους και δη¬ 
μοτική αρχή, μας κατηγόρησαν για «παράνομη συ¬ 
νάθροιση και συνεύρεση» στο χώρο του αγρού, 
αποκαλύπτοντας και σε αυτή την περίπτωση τις πτυ¬ 
χές ολοκληρωτισμού του τόσο "εξιδανικευμένου" δη¬ 
μοκρατικού καθεστώτος. Παρότι όμως σήμερα δεν 
είμαστε πλέον στο συγκεκριμένο έδαφος, ο αγώνας 
μας συνεχίζεται, λίγο πιο πέρα, στο πάρκο, μαζί με 
νέους συντρόφους και συντρόφισσες. 

Έπειτα από την έξωση μας απο τον αγρό Καματερού, 
εδώ και ένα χρόνο, συναντιόμαστε στο πάρκο, κά¬ 
νουμε τις συνελεύσεις μας εδώ και παρεμβαίνουμε 
(με μοιράσματα κειμένων και μικροφωνικές). Θέ¬ 
λοντας να συνεχίσουμε τη δράση μας και να επα- 
νοικειοποιηθούμε ό,π μας ανήκει, αποφασίσαμε να 
καταλάβουμε ένα κομμάτι γης σε αμιγώς δημόσιο 
χώρο. Στο κατειλημμένο έδαφος και μέσα απο το 
χώρο του πάρκου, σκοπό έχουμε να επιτεθούμε στα 
κυρίαρχα αναπτυξιακά σχέδια, χωρίς να αγνοούμε 
τη σύνδεση τους με τα υπόλοιπα κοινωνικά και πο¬ 
λιτικά ζητήματα όπως τα εργασιακά, την καταστολή, 
το σεξισμό, το ρατσισμό... Ο αγώνας ενάντια στη λε¬ 
ηλασία της φύσης, είναι κομμάτι του συνολικότερου 
αγώνα ενάντια στις επιβολές του εξουσιαστικού 



αυτού πολιτισμού. 

Η καλλιέργεια με παραδοσιακές ποικιλίες σπόρων, 
συλλογικά, αντπεραρχικά και μακριά από τα όποια 
βιομηχανοποιημένα κυρίαρχα πρότυπα, θα αποτε¬ 
λεί σταθερή δραστηριότητα του νέου εγχειρήματος, 
μέσα στο πάρκο της εγκατάλειψης, των άρρωστων 
φυτών, των παρατημένων δέντρων για να επιτεθεί 
στα επιβαλλόμενα διατροφικά μοντέλα, να σπάσει 
όσο γίνεται το δίπολο παραγωγού-καταναλωτή, να 
καταδείξει ότι η βλάστηση στο πάρκο είναι ζήτημα 
όλων μας και όχι του κάθε κερδοσκοπικού φορέα. 
Ουσιαστικά οι δραστηριότητες στον αγρό θα έχουν 
να κάνουν με αυτό που πραγματικά θα έπρεπε να 
είναι το πάρκο: ένας ελεύθερος χώρος, όπου καθέ¬ 
νας και καθεμία μπορεί να έρθει σε επαφή με τη 
φύση, με άλλους ανθρώπους και τα ζώα, να τρέξει, 
να παίξει να καλλιεργήσει, να αυτομορφωθεί... 
Επιπλέον, σε άμεση συνάρτηση με τα παραπάνω 
προτάσσουμε ως απάντηση στην ολοένα εντεινόμενη 
καταστροφή, που με βάση τις πολιτικές της ανάπτυ¬ 
ξης συντελείται στις περιοχές μας και όχι μόνο, τη 
δημιουργία ανοιχτών συνελεύσεων, στις οποίες η 
καθεμία και ο καθένας θα μπορεί να έχει πραγμα¬ 
τικά ενεργό θέση ενάντια σε ό,π υποθηκεύει τη ζωή 
του/της. Χαρακτηριστικά παραδείγματα παρέμβα¬ 
σης σε δημόσιους χώρους, ανάμεσα σε πληθώρα 
αυτοοργανωμένων κινήσεων στις γειτονιές της Αθή¬ 
νας, αποτελούν: η δράση των κατοίκων των Πατη¬ 
σίων και της Κυψέλης που, από τον Ιανουάριο του 
2009, ξαναδημιουργούν και διαχειρίζονται συλλο¬ 
γικά και αυτοοργανωμένα το πάρκο στη συμβολή 
των οδών Κύπρου και Πατησίων, αντιστεκόμενοι στα 
σχέδια του δήμου Αθηναίων ο οποίος κατέστρεψε το 
πάρκο με σκοπό να δημιουργήσει ρ^ιΈΐηρ, όπως 
επίσης και η δράση των κατοίκων των Εξαρχείων, 
που από το Μάρτιο μετέτρεψαν το πρώην ρ^ιΈΐηρ 
ιδιοκτησίας ΤΕΕ, στη συμβολή των οδών Ναυαρίνου 
και Ζωοδόχου πηγής, σε δημόσιο, συλλογικά δια¬ 
μορφωμένο και αυτοδιαχειριζόμενο πάρκο. 

Σε μια πόλη, που το χώμα και το πράσινο κατα¬ 
βροχθίζονται από το τσιμέντο και την άσφαλτο και ο 
δημόσιος χώρος από το εμπόριο και την κερδοσκο¬ 
πία, που οι δημοτικοί ηγετίσκοι εξυπηρετούν και εμ¬ 
πλουτίζουν τα κυρίαρχα σχέδια στις γειτονιές μας, 
που ο έλεγχος και η καταστολή σκιάζουν την κάθε 
κίνηση της καθημερινότητας μας, το αυτοδιαχειρι- 
ζόμενο κατειλλημένο έδαφος στο πάρκο Τρίτση 
θέλει να είναι χώρος ελευθερίας. Έδαφος όπου, με 
φροντίδα και συντροφικότητα, θα φυτρώνει πάντα 
αντίσταση. 

Η κατάληψη είναι ένας ανοιχτός χώρος για όσες και 
όσους ενδιαφέρονται για το εγχείρημα.Ένας χώρος 
επικοινωνίας, ανππληροφόρησης, καλλιέργειας της 
γης, συλλογικών δράσεων, ανταλλαγής σπόρων και 
όσων άλλων αποφασίζει η συνέλευση. 

*Η συνέλευση του εγχειρήματος θα πραγματοποιεί¬ 
ται κάθε Κυριακή στις 12 μ.μ., όπου θα συζητούνται 
τα πρακτικά ζητήματα, ο λόγος και οι δράσεις μας. 
*Απο την πρώτη εβδομάδα, θα γίνονται προεργασίες 
καλλιέργειας 

ΒΕΡΙΙΤΗΙ-ΙΟΥΝΗΣ 09 


Φ μετανάστες στην 

ομονοια 


ΑΠΟ τα ΚΕΝΤΡΟ ΤΗΣ ΠΟΛΗΣ ΣΤΟ ΕΠΙΚΕΝΤΡΟ ΤΗΣ ΚΑΤΑΣΤΟΛΗΣ 



Στην ομόνοια και στους δρόμους γύρω 
από αυτήν, χτυπάει η καρδιά της ευρω¬ 
παϊκής μεταναστευτικής πολιτικής. 
Γ κετοποίηση, απομόνωση, 

φτώχεια, καταστολή, απαξίωση 
καί θάνατος. Και μέσα σε όλα αυτά, 
άπειρη πρέζα και γυναίκες κυρίως από 
την Αφρική εξαναγκασμένες στην πορ¬ 
νεία για τις ορέξεις των πελατών. Η ομό¬ 
νοια είναι μια συμπυκνωμένη 
γεωγραφία της κοινωνικής δυστυχίας. 
Και ξαφνικά ανακαλύπτονται οι υπαί¬ 
τιοι: οι μετανάστες που πλημμυρίζουν τα 
στενά με τις αλλόκοτες συνήθειές τους, 
την φοβιστική τους φτώχεια, την «εγ¬ 
κληματικότητά» τους που την «έχουν στο 
αίμα τους». Οι λέξεις που προσδιορίζουν 
την παρουσία τους στην χώρα έχουν 
δοθεί από τα ΜΜΕ. Είναι όροι πολε¬ 
μικοί: «εισβολή μεταναστών», «θωρά- 
κιση συνόρων», « αδίστακτες στρατιές 
αλλοδαπών», «περικύκλωση γειτονιών» 
κτλ είναι μόνο μερικές από τις φρά¬ 
σεις. Σαν να επέλεξαν ξαφνικά κά¬ 
ποιοι να κηρύξουν πόλεμο στις 
«ήσυχες και αρμονικές ζωές των 
ντόπιων». Σαν κάποιοι να επέλεξαν 
τον ξεριζωμό τους απλά για να ενο¬ 
χλήσουν το ευρωπαϊκό όνειρο. 
Ταφνικά, αθωώνονται όλοι οι άλλοι: οι 
δυτικοί που ρημάζουν τις χώρες 
τους (ανάμεσά τους και το ελληνικό 


κράτος) είτε με στρατό και βόμβες είτε 
με επενδύσεις εξαναγκάζοντας τεράστια 
κύματα ανθρώπων να φεύγουν από τις 
εστίες τους. Αθωώνονται αυτοί οι θρα¬ 
σύδειλοι καταστηματάρχες που ανη¬ 
συχούν για την υποβάθμιση των 
καταστημάτων τους (άσχετα αν περι- 
στασιακά ή μόνιμα, έχουν κάτι μελαμ- 
ψούς να δουλεύουν για ψίχουλα). 
Αθωώνονται οι μπάτσοι του περίφη¬ 
μου 4ου τμήματος της Ομόνοιας, πε¬ 
ρίφημου όχι μόνο για τους βασανισμούς 
και θανάτους στα κρατητήριά του, αλλά 
και για την εδώ και δεκαετίες μονοπω¬ 
λιακή απασχόλησή του με το πρεζεμπό- 
ριο και το σωματεμπόριο (δεν υπάρχει 
τίποτα στην ομόνοια που να μην ελέγ¬ 
χουν). Κατά τα άλλα, φοβίζει η μικρο- 
παραβατικότητα, ντόπιων και 
μεταναστών που επιβιώνουν στα στενά 
της ομόνοιας. Αθωώνεται η αγαθή ελ¬ 
ληνική δημοκρατία, που στήνει ναρ¬ 
κοπέδια στα σύνορα και βουλιάζει 
σαπιοκάραβα στο Αιγαίο γεμάτα μετα¬ 
νάστες, που φυλακίζει στα μπουντρού¬ 
μια της χιλιάδες, με μόνο τους αδίκημα 
την παράνομη είσοδο στη χώρα. 

Ο ρατσισμός αγαπάει τέ¬ 
τοιες αντιστροφές της 
πραγματικότητας. 



Μέσα από τηλεοπτικές οθόνες και σε¬ 
λίδες εφημερίδων στήνεται ένα σκη¬ 
νικό πολέμου. Στα θέατρα των 
πολεμικών επιχειρήσεων μετανάστες 
έτοιμοι για όλα «εισβάλλουν» στη χώρα 
αποτελώντας εν δυνάμει κίνδυνο για τη 
δημόσια ασφάλεια. Κάποτε «μας έκλε¬ 
βαν» και τις δουλειές, αλλά το ψέμα 
πάλιωσε και με την ανεργία να καλπά¬ 
ζει και τις μειώσεις προσωπικού να 
είναι η νέα εργοδοτική μόδα, οι κύριοι 
των πίθάία είναι προσεκτικοί στη ρη¬ 


τορεία. Ούτε λέξη για τους εχθρικούς 
θεσμούς, τις δαπανηρές και ψυχοφθό- 
ρες διαδικασίες νομιμοποίησης, περι- 
στασιακές αναφορές για ειδεχθή - 
πλην όμως «μεμονωμένα» - περιστα¬ 
τικά σε αστυνομικά τμήματα, κάτι ψελ¬ 
λίσματα μόνο για τα «ατυχή» 
θανατηφόρα συμβάντα γύρω από το, 
επιφορτισμένο με την έκδοση αδειών 
παραμονής, τμήμα μεταγωγών στην Π. 
Ράλλη. 


ΚΑΙ ΟΙ ΤΗΛΕΖΤΑΥΡΟΦΟΡΟΙ 


Οι μελετητές της ιστορίας των επιστη¬ 
μών τείνουν να συμφωνήσουν πως ορι¬ 
σμένες φορές η αισθητική ομορφιά 
μιας θεωρίας την καθιστά αποδεκτή, 
ακόμα και αν η απόδειξη της είναι 
οριακά αδύναμη. Κατά αντίστοιχο 
τρόπο ο μύθος των ακάματων και στρα- 
τευμένων υπερασπιστών των υψηλών 
ιδανικών της χριστιανοσύνης σταυρο¬ 
φόρων χρωστάει πολλά στις όμορφες 
μεγαλοπρεπείς απεικονίσεις τους, συ¬ 
νήθως παραγγελίες αριστοκρατών βε¬ 
τεράνων σταυροφόρων ή συγγενών 
τους. Η ιστορική γραφίδα έχει πλέον 
αποκαλύψει πως δεν ήταν παρά ένα 
συνονθύλευμα ημιχρεωκοπημένων 
αριστοκρατών, τυχοδιωκτών και μαται¬ 


όδοξων ηγεμονίσκων και ακτημόνων 
αναγκασμένων να ακολουθούν τους 
φεουδάρχες. Το δε υψηλό ιδανικό δεν 
ήταν παρά η αρπαγή πλούτου και η εκ¬ 
μετάλλευση νέων εδαφών. Η εκστρα¬ 
τεία του ΣΚΑΙ και της Καθημερινής δεν 
μπορεί παρά να θυμίσει τη διπροσωπία 
των σταυροφοριών, ειδικά αν αναλογι- 
στούμε τα χρήματα που έχουν πέσει τα 
τελευταία χρόνια στις αναπλάσεις σε 
Γκάζι και Ψυρρή και τις ευκαιρίες που 
θα υπάρξουν σε Βοτανικό και Ελαι¬ 
ώνα... Κάτι σάπιο φαίνεται να υπάρχει 
στις προτροπές για «καθαρό κέντρο», 
κάτι αντάξιο των «ηρωικών» σταυροφό¬ 
ρων. .. 



Ναι, στην ομόνοια λοιπόν βρίσκει 
κανείς όλες τις φυλές του κόσμου. 

Αλλά και έναν επικίνδυνο 
συρφετό μιας «αγανακτισμέ- 
νης» δημοκρατίας: από τους τε- 
λειωμένους νεοναζί της χρυσής αυγής, 
μικρό- και μεγαλο-ιδιοκτήτες που θα 
σκότωναν για την «περιουσιούλα» τους, 
αφιονισμένους μπάτσους που συμπερι- 
φέρονται στους μετανάστες, στους νεο¬ 
λαίους, στους παράξενους και τους 
τοξικομανείς, χειρότερα και από σκου¬ 
πίδια, κανάλια και δημοσιογράφους 
(με πρώτο και καλύτερο το προπύργιο 
της κολωνακιώτικης μεσο-μεγαλοαστί- 
λας, τον ΣΚΑΙ και την Καθημερινή του 
Αλαφούζου) να μιλούν για «ανεξέλεγ¬ 
κτες καταστάσεις», για «επιτακτική 
ανάγκη εξεύρεσης μιας λύσης», για 
«ανάγκη σκλήρυνσης των αστυνομικών 
μέτρων» παράλληλα με την «αναγκαιό¬ 
τητα κοινωνικών μέτρων για τους μετα¬ 
νάστες» (να διωχτούν δηλαδή από την 
ομόνοια και να εγκλειστούν στη μέση 
του πουθενά σε «ξενώνες φιλοξενίας» - 
στον Ασπρόπυργο ή τα Μέγαρα-). Και 
βέβαια την επίσημη κρατική πολιτική 
που δια στόματος αρμόδιου υπουργού 
Μαρκογιαννάκη, ουσιαστικά εγκλημα- 
τοποιεί τη μετανάστευση (μίλησε μάλι¬ 
στα για «εγκληματογόνο παρουσία των 
μεταναστών»), στοχοποιεί όλους τους 
μετανάστες που διαβιούν γύρω από την 
ομόνοια και τους δείχνει τι πραγματικά 
σημαίνει η φιλοξενία της ελληνικής δη¬ 
μοκρατίας: υποτίμηση, καταστολή, 
εγκλεισμός, μαύρη εργασία, γκετο¬ 


ΑΓ ΑΝΑΚΤΙΣΜ ΕΝ Η ΔΗΜΟΚΡΑΤΙΑ... 


ποίηση, θάνατος. 

Κάποτε, η ρατσιστική ρητορεία έλεγε 
πως οι μετανάστες «παίρνουν τις δου¬ 
λειές των ντόπιων». Τώρα που δεν 
υπάρχουν δουλειές για κανέναν, τώρα 
που όλοι έχουν καταλάβει πως η ανερ¬ 
γία είναι αποτέλεσμα της απληστίας 
των αφεντικών, αυτό το επιχείρημα δύ¬ 
σκολα θα έπειθε την «κοινή γνώμη». 
Τώρα οι μετανάστες «είναι εγκλημα¬ 
τίες». Σε μια εποχή που η ασφάλεια 
έχει αναχθεί σε πρωτεύον αξίωμα της 
αστικής δημοκρατίας, αυτό το ρατσι¬ 
στικό επιχείρημα είναι τελικά το πιο ευ- 
κολόπεπτο (τι και αν ακόμα και οι 
επίσημες στατιστικές για το έγκλημα 
και την παραβατικότητα λένε άλλα). Η 
ατάκα που όλοι μηρυκάζουν (από τους 
ακροδεξιούς, τα ΜΜΕ, το ελληνικό 
κράτος, ακόμα και αρκετούς «ευαίσθη¬ 
τους» αριστερούς) για την ανάγκη 
«αναβάθμισης» του «ιστορικού κέντρου» 
της Αθήνας είναι ουσιαστικά το όχημα 
πάνω στο οποίο χτίζεται όλος ο ρατσι¬ 
στικός μύθος, πάνω στο οποίο καθάρε- 
ται η δημοκρατία από τις ευθύνες της 
για την γενικευμένη κοινωνική δυστυ¬ 
χία που έχει δημιουργήσει, στοχοποι- 
ούνται οι μετανάστες ως φορείς της 
υποβάθμισης, το όχημα με το οποίο δο¬ 
ξάζεται κάθε όξυνση της κατασταλτικής 
πολιτικής. Η ανάδειξη του «προβλήμα¬ 
τος της Ομόνοιας» είναι ουσιαστικά ένα 
επικίνδυνο παιχνίδι που έχει επιλέξει 
να παίξει η ελληνική (αλλά και ευρω¬ 
παϊκή) δημοκρατία: φυλετικοποίηση 
των κοινωνικών σχέσεων και των κοι¬ 
νωνικών προβλημάτων πολύ περισσό¬ 
τερο τώρα όπου η καπιταλιστική κρίση 
χτυπάει τις δυτικές κοινωνίες. Ο εχ- 
θρός βρέθηκε λοιπόν στη φι¬ 
γούρα του μετανάστη. Οι 
μηχανές παραγωγής κοινωνι¬ 
κής υπακοής οτα σχέδια των 
κυρίαρχων τώρα θα δουλέ¬ 
ψουν ρολόι... 

ΑΛΛΗΛΕΓΓΥΗ ΣΤΟΥΣ ΚΑΤΑ¬ 
ΛΗΨΙΕΣ ΜΕΤΑΝΑΣΤΕΣ ΤΟΥ 
ΠΑΛΙΟΥ ΕΦΕΤΕΙΟΥ ΣΤΗΝ 
ΟΔΟ ΣΩΚΡΑΤΟΥΣ 

ΕΦΑΡΜΟΣΜΕΝΗ ΓΚΕΤΟΠΟΙΗΣΗ 


στον κόσμο των αφεντικών 

είμαστε όλοι ξένοι 


Φυσικά δεν εθελοτυφλούμε, ούτε 
χαιρόμαστε με την κατάσταση που 
επικρατεί στο κέντρο των γενικευ- 
μένων απογοητεύσεων και της διά¬ 
χυτης μιζέριας. Επιλέγουμε όμως 
να θυμόμαστε πως το «έγκλημα» 
δεν είναι γενετικά προκαθορισμένο 
προνόμιο μαύρων, μελαψών, ασια- 
τών και σλάβων, αλλά φαινόμενο 
κοινωνικής παθογένειας με πολλα¬ 
πλές, ωστόσο ξεκάθαρες, ταξικές 
αναφορές και αιτίες. Και για μας οι 
κοινωνικές ανισότητες και η επα¬ 
κόλουθη ταξική διαστρωμάτωση 
είναι ένα διαρκές έγκλημα που 
επιδιώκεται ο τερματισμός του. Το 
«πολύπαθο ιστορικό κέντρο» δε, 
ήταν ανέκαθεν απαξιωμένο καθώς 
το αθηναϊκό αστικό κατεστημένο 
κινήθηκε σύντομα προς τα προ¬ 
άστια και δη τα βόρεια, ενώ σχη¬ 
ματίστηκαν και ομοταξικές 
περιοχές (π.χ. στρατιωτικοί στου 
Παπάγου, εκπαιδευτικοί στον Χο- 
λαργό, επιχειρηματίες στην Αγ. Πα¬ 
ρασκευή). Όσο αφορά την 
«γκετοποιημένη εγκληματικότητα», 
ας όψονται οι μεταναστευτικές πο¬ 
λιτικές - προσαρμοσμένες στην εκ¬ 
μετάλλευση των ξένων εργατών και 
εργατριών - και ο υπερβάλλων 
ζήλος της αστυνομίας στη διαφύ¬ 
λαξη των δικαιωμάτων κάθε αν¬ 
θρώπου. 

Το μινπακό παραλήρημα για τη 
«γκετοποίηση» του κέντρου φυσικά 


δεν αγνοεί πως το «μάντρωμα» 
γύρω από την Ομόνοια υπήρξε βα¬ 
σική συνιστώσα της «μεταναστευπ- 
κής» πολιτικής των αρχών της 
δεκαετίας του '90. Τότε οι εξαθλιω¬ 
μένοι πρόσφυγες που κατέφθαναν 
μετά την οικονομική κατάρρευση 
της Αλβανίας έπρεπε να είναι 
κάπως συγκεντρωμένοι, σχετικά 
άμεσα ελέγξιμοι και πρόσφοροι 
στους διερχόμενους εργολάβους 
οικοδομών και όσους γενικά έψα¬ 
χναν πάμφθηνο εργατικό δυναμικό 
για μια «κάπως βαριά δουλίτσα», 
χωρίς δικαιώματα, ασφάλιση και 
άλλες τέτοιες αηδίες... Τότε οι με¬ 
τανάστες αφέθηκαν στην τύχη τους 
να αναζητούν στέγη σε εγκατλειμ- 
μένα και ρημαγμένα σπίτια του 
κέντρου. Γιατί είναι περίεργο πως 
στα χρόνια που ακολούθησαν οι 
μετανάστες που έφταναν στην 
Αθήνα προτιμούσαν να μένουν 
κοντά σε ανθρώπους που, όπως 
και αυτοί, αναγκάστηκαν να φύ¬ 
γουν από τις χώρες τους και αγω¬ 
νίζονταν, όπως θα έκαναν και 
αυτοί, να ενταχθούν στο νέο περι¬ 
βάλλον; Κοντά σε ανθρώπους πρό¬ 
θυμους να βοηθήσουν, χωρίς 
καχυποψία στο βλέμμα; «Δύσκο¬ 
λες» σκέψεις για τους σταυροφό¬ 
ρους της ελληνικής δημοκρατίας, 
του ΣΚΑΪ, της Καθημερινής και 
άλλων ελλαδοπενθούντων. 



Δεν ήταν το ποδοπατημένο από 
έναν ηλίθιο μπάτσο κοράνι η 
αιτία. Ή μάλλον όχι αυτή η ευκο¬ 
λοχώνευτη αιτία που θέλει αυτούς 
τους «παράξενους μελαμψούς» να 
σέρνονται πειθήνια πίσω από την 
ιερότητα των θρησκευτικών τους 
κειμένων. Η οργή (και οι συγ¬ 
κρούσεις που ακολούθησαν στο 
κέντρο της Αθήνας) ήταν μια δή¬ 
λωση πως πέρα από το κοράνι δε 


θα ανεχτούν την ποδοπάτηση της 
ζωής τους, τον καθημερινό τους 
εξευτελισμό από τους ρατσιστι¬ 
κούς θεσμούς και μηχανισμούς 
της δημοκρατίας, τα ρατσιστικά 
σχόλια κάποιων ντόπιων γειτόνων 
τους. Μια δήλωση πως δεν θέ¬ 
λουν να κουβαλάνε στις πλάτες 
τους την προσβλητική καθημερι¬ 
νότητα του ρατσισμού. 


Το θεσμικό οπλοστάσιο του 
κράτους υποδέχεται τους με¬ 
τανάστες ενεργοποιώντας 
όλα τα μέσα. Από τα τμήματα 
μέχρι τα σύνορα, οι βασανι- 
σμοί, οι ξυλοδαρμοί, οι «τυ¬ 
χαίοι θάνατοι»-δολοφονίες 
μεταναστών πληθαίνουν από 
μπάτσους και συνοριοφύλα- 
κες. Πλοία που μεταφέ¬ 
ρουν τους «λαθραίους», 
βουλιάζουν «ανεξήγητα» 
στο Αιγαίο. Στρατόπεδα 
συγκέντρωσης μετανα¬ 
στών με ηλεκτροφόρα 
συρματοπλέγματα, η 
απειλή της απέλασης. 
Πρόσφατο παράδειγμα αυτό 
του Κούρδου Αριβάν Οσμάν 
Αμπντουλάχ που βρίσκεται 
ακόμα σε κώμα μετά από 
τον άγριο ξυλοδαρμό του, 
από λιμενόμπατσους στην 
Ηγουμενίτσα στις 3/4. Στο 
τμήμα μεταγωγών στην 
Πέτρου Ράλλη εκατοντάδες 
μεταναστών, στοιβαγμένοι 
στην οδό Σαλαμινίας (ένας 
μικρός δρόμος πίσω από την 
Π.Ράλλη), περιμένουν μέρες 
ολόκληρες για τη χορήγηση 
προσωρινών αδειών παρα¬ 
μονής. Τα χαρτιά αυτά 
ούτως η άλλως δίνονται με το 
σταγονόμετρο και το πιθανό¬ 
τερο είναι να μην τα πάρουν 
και ποτέ. Περιμένοντας στην 
ουρά, δέχονται συχνά επιθέ¬ 
σεις με χημικά και ξύλο από 
τους μπάτσους, ενώ πριν από 
7 μήνες, δολοφονήθηκαν 
εκεί τρεις μετανάστες (κατά 
τη διάρκεια καταδίωξης - 
άσκησης τσαμπουκά από 
την αστυνομία έπεσαν στο 
ρέμα που κόβει κάθετα το 
δρόμο). 

Η δημοκρατία όμως δεν 
μπορεί να δικαιολογήσει την 
ακραία μορφή της καταστο¬ 
λής και έτσι κατασκευάζει 
την έννοια «λαθραίος». 
Αφαιρεί τα χαρτιά, την ταυ¬ 
τότητα και «εξαφανίζει» τους 
μετανάστες. Οι «λαθραίοι» 
δεν είναι πουθενά πολιτο- 
γραφημένοι και άρα δεν 
μπορούν τυπικά, αλλά και 


ουσιαστικά, να ζήσουν. Γί¬ 
νονται αόρατοι, όπως και οι 
δολοφονίες τους. Η έννοια 
«λαθραίοι» όμως λειτουργεί 
και ως αντίβαρο για το κομ¬ 
μάτι των «(ημι)νόμιμων» με¬ 
ταναστών. Η απέλαση 
λειτουργεί εκφοβιστικά ώστε 
να ενσωματωθούν στον κοι¬ 
νωνικό ιστό με όρους υποτα¬ 
γής. 


ΝΕΟ ΘΕΣΜΙΚΟ 
□ ΠΑΟΣΤΑΣΙϋ 
ΓΙΑ ΤΗΝ 

ΕΥΡΏΠΗ ΦΡΟΥΡΙΟ 


Πρόσφατα υπογράφηκε (και 
από την Ελλάδα), στο πλαί¬ 
σιο της κοινής ευρωπαϊκής 
μεταναστευτικής πολιτικής, 
το Σύμφωνο για τη Μετα¬ 
νάστευση και το Ασυλο 
που ξεκάθαρα αναφέρει ότι 
οι νομιμοποιήσεις πρέπει να 
υπηρετούν τις ανάγκες της 
αγοράς εργασίας αλλά και 
τα ζητήματα «ασφάλειας». 
Προβλέπει την δημιουργία 
μπλέ κάρτας για προσέλ¬ 
κυση μεταναστών υψηλής 
κατάρτισης, με την οποία ει- 
σάγεται η έννοια της κυκλι¬ 
κής μετανάστευσης (η θέση 
εργασίας μένει σταθερή, ο 
εργαζόμενος όμως αλλάζει 
χώρα κάθε 4 χρόνια). Πα¬ 
ράλληλα απαγορεύονται οι 
μαζικές νομιμοποιήσεις. 
Αναβαθμίζεται το σύστημα 
εισόδου-εξόδου με την κατα¬ 
γραφή ημερομηνιών και ση¬ 
μείων εισόδου στην ΕΕ και 
με την παράκαμψη διαδικα¬ 
σιών, ώστε η φυλάκιση να 
είναι ευκολότερη. Από το 
2012, θα τεθεί σε εφαρμογή 
η βίζα με βιομετρικά στοι¬ 
χεία (αποτυπώματα και των 
10 δακτύλων από την ηλικία 
των 6 ετών). Το σύμφωνο με¬ 
τανάστευσης προβλέπει 
ακόμα νέα στρατόπεδα συγ¬ 


κέντρωσης, ολοκληρωτικά 
συστήματα ελέγχου, κατάρ¬ 
γηση ουσιαστικά του ασύλου 
και εντατικοποίηση των απε¬ 
λάσεων. Σ' αυτά συμπερι- 
λαμβάνεται και η 
αναβάθμιση της ΕΚΟΝΤΕΧ 
(Οργανισμός Συντονισμού 
και Ελέγχου Εξωτερικών 
Συνόρων) με νέα μέσα, 
όπως ραντάρ, δορυφόροι. Η 
αναβάθμιση προβλέπει 
ακόμα επιχειρήσεις σε όλα 
τα σημεία της ΕΕ και ανοίγει 
τον δρόμο για τη δημιουργία 
σώματος ευρωπαϊκής συνο- 
ριοφυλακής. Στο πλαίσιο 
αυτό το ελληνικό κράτος 
πρότεινε τη λειτουργία του 
«κέντρου για τα θαλάσσια 
σύνορα της ΕΚΟΝΤΕΧ" στον 
Πειραιά (το κτίριο ήδη ετοι¬ 
μάζεται). Με πάνω από 1000 
μετανάστες νεκρούς τα τε¬ 
λευταία μόλις χρόνια στο Αι¬ 
γαίο, είναι προφανείς οι 
δραστηριότητες του κέντρου 
αυτού. Επίσης το ελληνικό 
κράτος πρότεινε και τη λει¬ 
τουργία του Ευρωπαϊκού 
γραφείου στήριξης για την 
πληροφόρηση των μετανα¬ 
στών για το άσυλο. Οι θετι¬ 
κές απαντήσεις για ασυλία 
βέβαια φτάνουν μόλις το 
0,6% επί του συνόλου των αι¬ 
τήσεων. 

Τα πραγματικά δεδομένα 
λοιπόν, δείχνουν ότι η θε¬ 
σμική σκλήρυνση της ενι¬ 
αίας μεταναστευτικής 

πολιτικής των ανεπτυγμένων 
κρατών συνεχώς εντείνεται. 
Μόνο και μόνο στην Ελ¬ 
λάδα, από το 2004 και 
μετά οι μετανάστες ζουν 
σε καθεστώς ομηρίας, 
αφού δεν έχει γίνει καμία 
νομιμοποίηση. Η δυτική δη¬ 
μοκρατία θέλει να νιώθει 
απενοχοποιημένη, γι αυτό 
και συνεχίζει να βαφτίζει τα 
στρατόπεδα συγκέντρωσης 
σε χώρους υποδοχής, τους 
άθλιους καταυλισμούς σε 
παροχή στέγασης και πάει 
λέγοντας.. 



μια γνώριμη εικόνα 
ευρωπαϊκής φιλοξενίας... 


- 


Γγΐ/7 · : 



στις παραλίες της 
Ελλάδας, της Ισπα¬ 
νίας και της Ιτα¬ 
λίας, οι 

"τριτοκοσμικοί ει¬ 
σβολείς" συνεχί¬ 
ζουν να λεκιάζουν 


' με τη μοίρα τους 


. τις γαλάζιες σημαι- 
ουλες... 

για αυτές που δεν χωρούν , - „ 

κατερίνα γκουλιώνη κωνσταντίνα κούνεβα 

στις φυλακές του κάθε μέρα 

Η ΒΙΑ ΤΗΣ ΠΑΤΡΙΑΡΧΙΑΣ Η ΒΙΑ ΤΗΣ ΕΞΟΥΣΙΑΣ ΕΠΙΤΑΧΥΝΕΤΑΙ 


ΤΟ ΚΡΑΤΟΣ ΔΟΛΟΦΟΝΗΣΕ 
ΤΗΝ ΚΑΤΕΡΙΝΑ ΓΚΟΥΛΙΩΝΗ 

Στις 18/3/2009 κατά τη διάρκεια πει¬ 
θαρχικής μεταγωγής της από τις φυ¬ 
λακές της Θήβας στις φυλακές 
Νεάπολης Κρήτης, βρίσκεται νεκρή 
στα χέρια των δεσμοφυλάκων της, η 
αγωνίστρια κρατούμενη Κατερίνα 
Γκουλιώνη. Η Κατερίνα πρωτοστα¬ 
τούσε στις κινητοποιήσεις των κρατου¬ 
μένων στις γυναικείες φυλακές 
ενάντια στις άθλιες συνθήκες κράτη¬ 
σης και στην εξευτελιστική πρακτική 
του κολπικού ελέγχου. Οι συγκρατού- 
μενές της εξεγείρονται για το θάνατό 
της και καίνε τη Β' πτέρυγα στις φυ¬ 
λακές Θήβας. 


ΑΛΛΗΛΕΓΓΎΗ ΣΕ ΟΛΕΣ ΤΙΣ ΚΡΑΤΟΎΜΕΝΕΣ 

ΚΑΜΙΑ ΠΕΙΘΑΡΧΙΚΗ ΔΙΩΪΗ ΣΤΙΣ ΕΤΕΓΕΡΜΕΝΕΣ 
ΚΡΑΤΟΥΜΕΝΕΣΤΟΥ ΕΛΑΙΩΝΑ ΘΗΒΩΝ 

ΣΥΓΚΕΝΤΡΩΣΗ στις φυλακές του Ελαιώνα θηβών Κυριακή 5/4 
ι ΠΡΟΣΥΓΚΕΝΤΡΩΣΗ Κυριακή 5/4 10:30 στο μουσείο (Πατησίων) για αναχώρηση με λεωφορεία 

πρωτοβουλία αλληλεγγύης στις κρατούμενες των φυλακών 


η αφίσα της συγκέντρωσης 
έξω από τις φυλακές Ελαιώνα 
Θηβών στις 5/4 




στην είσοδο των φυλακών 



σινιάλα μέσα από τα κάγκελα 


Ψηλά στην αριστερή γωνία του χαρτιού το 
όνομα της Κωνσταντίνας Κου¬ 
νεβα, στην κάτω δεξιά γωνία το όνομα 
της Κατερίνας Γκουλιώνη και ανά- 
μέσα τους ένας ποταμός αποκλίσεων. Δια¬ 
φορετικές διαδρομές, διαφορετικά 
επιδραστικά γεγονότα, ανόμοιες επιλογές. 
Ανάμεσα στα δύο ονόματα όμως αχνές 
γραμμές σχηματίζουν το σκαρίφημα μιας 
γέφυρας, ενάντια στην αποσπασματική και 
«εικονογραφημένη» απόδοση της ειδησεο- 
γραφικής πραγματικότητας, αψηφώντας 
τους συμβατικούς τρόπους μέτρησης του 
χωροχρόνου και τις αναφορές σε μια εύ- 
πεπτη τυχαιότητα. 

Η Κατερίνα Γκουλιώνη ήταν μια 
από τις κραυγές ξυράφια που ξέ¬ 
σκισαν τον περασμένο Νοέμβρη, 
στην εξέγερση των κολασμένων, 

το βαρύ σκοτεινό πέπλο πίσω από το οποίο 
η δημοκρατία εκδικείται όσους παγιδεύον¬ 
ται στις αντιφάσεις της. Ουρλιάζοντας το 
αναφιλητό της οργής της για τις συνθήκες 
κράτησης των αποδιοπομπαίων τράγων, 
αυτών που δαιμονοποιούνται κουβαλώντας 
το στίγμα της ατομικής αποτυχίας σε μια 
κοινωνία που επαίρεται ότι μοιράζει σε 
όλους τις δυνατότητες να πετύχουν, αυτών 
που στο σώμα και την ψυχή τους χαράσ- 
σονται τα όρια της αντιπαράθεσης με τα 
συμφέροντα της κυριαρχίας, τα όρια της 
αμφισβήτησης των προβαλλόμενων μοντέ¬ 
λων συμπεριφοράς. Εκεί, στο βασίλειο των 
χαμένων χρόνων, όπου η στολή και τα κάγ¬ 
κελα διαχωρίζουν τα «σκουπίδια» από τους 
εκφραστές των ηθικών αξιών, σε συνθήκες 
σκληρής αιχμαλωσίας, καθώς οι χρήστριες 
ναρκωτικών («τοξικές») θεωρούνται «σκλη¬ 
ρές» κρατούμενες, αγωνιζόταν για το αυτο¬ 
νόητοί;) δικαίωμα κάθε ανθρώπου να 
κατέχει το σώμα του. Η Κατερίνα, μαζί με 
άλλες κρατούμενες, μαχόταν για την κα¬ 
τάργηση των δακτυλοσκοπικών κολπι¬ 
κών ελέγχων, τους οποίους υφίστανται 
οι έγκλειστες για παραβάσεις του νόμου 
περί ναρκωτικών, κατά την επιστροφή τους 
από άδειες, πριν και μετά τις μεταγωγές 
τους. Πόσα σημαινόμενα μπορούν άραγε 
να κρυφτούν στη σκιά αυτής της άχρωμης 
επιστημονικής περιγραφής αυτού του θε¬ 
σμοθετημένου βιασμού; 

Έχει σημασία να αναφερθεί πως η 
«έρευνα» δεν διεξαγόταν από ιατρικό προ¬ 
σωπικό - όχι βέβαια πως η ποδιά θα απά¬ 
λυνε τη διαδικασία - αλλά από τους 
σωφρονιστικούς υπαλλήλους, χωρίς μάλι¬ 
στα να επιβάλλεται η απουσία ανδρών 
υπαλλήλων. Η ακινητοποίηση των ανπστε- 
κόμενων γυναικών και ο βίαιος έλεγχος 
επέτεινε τα χαρακτηριστικά βασανισμού 
και η όλη διαδικασία απέδυε την οσμή της 
σκληρής παραδειγματικής επιβολής από 
τις γυναίκες και τους άντρες ανθρωποφύ¬ 
λακες. Φυσικά το «σπάσιμο του τσαμ- 
πουκά» συνοδεύεται, αν δεν προϋποθέτει, 
από την απαξίωση αυτής/ου που το υφί- 
σταται. Καθημερινά πληθώρα πορνογρα¬ 
φικών αναπαραστάσεων, αναρτημένες στα 


περίπτερα υπό μορφή εφημερίδων, και 
διαφημιστικά μηνύματα επιπέδου: «το χά¬ 
σαμε το κορμί πατριώτη» προωθούν και 
αναπαράγουν το ιδεώδες του «αναλώ¬ 
σιμου Θηλυκού», η ανεξάρτητη και δυνα¬ 
μική γυναίκα υπάρχει στο πλάνο για να 
καταναλώσει προϊόντα καλλωπισμού που 
θα την καθιστούν ελκυστική στον επίδοξο 
εραστή της, ενώ σχεδόν καμιά γυναίκα δεν 
«ανέρχεται» με την αξία της παρά «χρησι¬ 
μοποιώντας» το κορμί της. Ακόμα και αν 
αυτά τα στερεότυπα δεν χρήζουν καθολι¬ 
κής αποδοχής, οι συνδυασμοί και οι αμ- 
βλυμένες εκδοχές τους συμβάλλουν στη 
διαμόρφωση ενός πλέγματος, που σε με¬ 
γάλο βαθμό εγκλωβίζει και διαμορφώνει 
τις συμπεριφορές των κοινωνικών υποκει¬ 
μένων. 

Μεταφερόμενοι λοιπόν στις γυναικείες φυ¬ 
λακές του Ελαιώνα Θηβών, είναι σίγουρο 
πως δεν είναι έωλη η υπόθεση ότι στα 
μάτια ένστολων ταγών της τάξης και της 
ηθικής οι κρατούμενες για ναρκωτικά είναι 
εκ προοιμίου μιαρές και αξιοκαταφρόνη¬ 
τες. Αν όλες οι γυναίκες είναι ικανές για 
κάθε είδους «βρωμιά», πόσο μάλλον αυτές, 
αν οι γυναίκες χρησιμοποιούν κατά περί¬ 
σταση τη «θηλυκότητα» τους για να πετύ¬ 
χουν τους σκοπούς τους, τότε οι 
κρατούμενες σίγουρα θα προσπαθήσουν 
να μετατρέψουν σε αποθήκη το κορμί τους. 
Για τις κυρίες και τους κύριους δεσμο¬ 
φύλακες οι κρατούμενες δεν έχουν το 
δικαίωμα να διαμαρτύρονται για προ¬ 
σβολή της αξιοπρέπειας τους. Αυτοί αν- 
τιθέτως, με τα τεκμήρια της 
καθαρότητας και της ανωτερότητας 
ραμμένα στη στολή τους, έχουν κάθε 
δικαίωμα να τσαλαπατούν την προσω¬ 
πικότητα τους, να τις τιμωρούν με τη 
χυδαιότητα αυτών των βιασμών. Όπως 
ήταν αναμενόμενο η εξευτελιστική αυτή τα¬ 
κτική των κολπικών ελέγχων πυροδότησε 
έντονες αντιδράσεις. Στα πλαίσια του 
αγώνα των κρατούμενων γυναικών για την 
κατάργηση τους η Κατερίνα Γκουλιώνη, 
χαρισματική στο να προτρέπει και να πα¬ 
ρακινεί, στοχοποιήθηκε και συγκέν¬ 
τρωσε την εύσημο μνεία των 
αντιστεκόμενων (ειδικά σε συνθήκες 
τόσο σκληρής αιχμαλωσίας): ξυλοδαρ¬ 
μοί κατά την εξέταση, πειθαρχικές ποι¬ 
νές και πειθαρχικές μεταγωγές, η 
τελευταία εκ των οποίων ήταν μοιραία. 
Προφανώς κάποιοι και κάποιες δεν άντε- 
χαν να βρουν το μπελά τους από μια «τέ¬ 
τοια» γυναίκα, ή μήπως να πιστέψουμε την 
εκδοχή του τυχαίου θανάτου μιας κρατού¬ 
μενης, που μεταφέρεται σιδηροδέσμια μαζί 
με άλλους υπό μεταγωγή κρατούμενους, με 
αστυνομική συνοδεία; 

Για την αγωνιστικότητα και την προσωπι¬ 
κότητα της Κωνσταντίνας Κούνεβα έχουν 
γραφτεί πολλά και όχι άδικα. Μαχητική 
συνδικαλίστρια, από αυτό το υπό εξαφά¬ 
νιση είδος που δεν ξεπουλάει τους αγώνες 
για το βόλεμα εαυτού και ημετέρων, μη ελ¬ 
ληνικής καταγωγής (έχει τη σημασία του), 
εργαζόμενη στον τομέα της καθαριότητας 


και πρόεδρος του αντίστοιχου σωματείου 
εργαζομένων, όχι μόνο δεν προσπάθησε 
να χειραγωγήσει τις διαθέσεις των συνα¬ 
δέλφων της αλλά συνέβαλε στην, έντονη 
και ανυποχώρητη, σύγκρουση με τα συμ¬ 
φέροντα της εργοδότριας εταιρείας υπε- 
νοικίασης προσωπικού, και κάθε 
αντίστοιχης εταιρείας. Η βάρβαρη από¬ 
πειρα εναντίον της με οξύ, στο τέλος του πε¬ 
ρασμένου Δεκέμβρη, παραμένει 

«ορφανή», με τις ευλογίες του συνδικάτου 
του εγκλήματος που λέγεται «ελληνική 
αστυνομία».Ήδη η γέφυρα που συνδέει τις 
δύο αγωνιζόμενες γυναίκες είναι ευδιά¬ 
κριτη, η θεμελίωσή της όμως υπερβαίνει το 
γεγονός πως και οι δύο κλήθηκαν να αντι¬ 
μετωπίσουν τις συνέπειες της ανυποχώρη¬ 
της στάσης τους μέσα σε αντίστοιχα 
σκληρές συνθήκες πάλης. Επίθεση με καυ¬ 
στικό οξύ όπως συνέβη στην Κούνεβα δεν 
θα πραγματοποιούνταν ποτέ εναντίον ενός 
άντρα με ταυτόσημη αγωνιστική συμπερι¬ 
φορά. Για τους επίδοξους φονιάδες 
ήταν εξίσου σημαντικό να «τιμωρηθεί» 
για το φύλο της. Πέρα και πάνω από δι- 
κανικά παιχνίδια η απόπειρα δολοφονίας 
είχε «πατέρες» όλους αυτούς που θίγονταν 
από τις διεκδικήσεις του σωματείου, και το 
γεγονός ότι μια γυναίκα και μάλιστα «αλ¬ 
λοδαπή», αψηφούσε τις απειλές τους και 
όρθωνε το ανάστημά της μετέτρεψε την 
οργή σε μίσος. Δεν θέλανε απλώς να τη 
σκοτώσουν, θέλανε να συλήσσουν το 
πτώμα της. Επιτέθηκαν βάναυσα στο σώμα 
της για να το ασχημήνουν, να το καταστρέ¬ 
ψουν, γιατί μόνο έτσι αντιλαμβάνονται τις 
γυναίκες υπό το πρίσμα της κυρίαρχης 
κουλτούρας... σώμα, κορμί, ομορφιά και 
τίποτα παραπάνω! Έμβια διακοσμητικά 
εσωτερικών και εξωτερικών χώρων, που 
προσδίδουν κύρος στο αρσενικό που τα συ¬ 
νοδεύει, η «θηλυκότητα» των οποίων ανα- 
δεικνύει την αρρενωπότητα του συνοδού 
τους. 

Αυτοί που επιδίωξαν (ευτυχώς χωρίς να τα 
καταφέρουν) το θάνατο της Κωνσταντίνας 
Κούνεβα θεώρησαν «εύκολη» τη δολοφονία 
μιας γυναίκας. Πίστεψαν πως έτσι όχι μόνο 
θα ξεμπέρδευαν μαζί της μα θα έστελναν 
μήνυμα και στις υπόλοιπες του σωματείου 
για το ποια είναι η πραγματική θέση της 
εργαζόμενης (και όχι μόνο) γυναίκας. Κατά 
παρόμοιο τρόπο η έγγραφη καταγγελία 
στον συνήγορο του πολίτη βασανιστηρίων 
από σωφρονιστικούς υπαλλήλους ίσως να 
μην επέφερε την θανατική ποινή σε έναν 
άντρα κρατούμενο, αντίθετα με ό,τι συνέβη 
στην Κατερίνα Γκουλιώνη. Και αυτός ακρι¬ 
βώς είναι ο θεμέλιος λίθος στον οποίο στη¬ 
ρίζεται η σύνδεση μεταξύ των δύο 
υποθέσεων. Στην απόφαση των «θίγόμε¬ 
νων» να επιλέξουν τη λύση του τελικού ξε- 
καθαρίσματος βάρυνε θετικά το γεγονός 
πως απέναντι τους είχανε δυο γυναίκες. 

Μόνο που, όπως φάνηκε από 
τις αντιδράσεις, όταν μετρού¬ 
σαν τα υπέρ και τα κατά κάπου 
έχασαν το λογαριασμό... 


περισσότερα (όπως το κείμενο καταγγελίας της Κ. Γκουλιώνη στον συνήγορο του πολίτη) 


στο νννπν.ίΙιβΓδΐΙΐδ.^Γ 

ΓΚΣΙΥΛΙΠΝΗ 


ΘΕΣΣΑΛΟΝΙΚΗ (31/03/2009) 

πραγματοποιήθηκε μηχανοκίνητη πορεία προς 
τις φυλακές Διαβατών για την κρατική δολοφο¬ 
νία της Κατερίνας Γκουλιώνη. Φωνάχτηκαν συν¬ 
θήματα αλληλεγγύης στους κρατουμένους ενώ 
διαβάστηκε και το κείμενο καταγγελίας της δο¬ 
λοφονίας της Κατερίνας. Οι κρατούμενοι αντα- 
ποκρίθηκαν φωνάζοντας συνθήματα και 
καίγοντας διάφορα αντικείμενα. 

ΦΥΛΑΚΕΣ ΕΛΑΙΩΝΑ (5/04/2009) 

προσυγκέντρωση και αναχώρηση με πούλμαν 
και οχήματα από το Μουσείο στην Πατησίων. 
150 διαδηλωτές έξω από τις φυλακές, απέναντι 
στις πολυάριθμες αστυνομικές δυνάμεις. Σινιάλα 
και συνθήματα από τις κρατούμενες μέσα από τα 
κάγκελα. 


ΑΒΗΝΑ ηλ/ΟΛ/ΖαΟΒ) 

ΕΠΙΒΕΣΗ ΖΤΑ ΚΕΝΤΡΙΚΑ ΓΡΑΦΕΙΑ ΤΗΣ ΑΝ ΕΚ 

Το Σάββατο το βράδυ 11/4 προκλήθηκαν σπασί¬ 
ματα και καταστροφές στο κεντρικό πρακτορείο 
της ΑΝΕΚ στη Λεωφόρο Αμαλίας, τα τρυκάκια με 
το ακόλουθο περιεχόμενο που βρέθηκαν πετα¬ 
μένα στη γύρω περιοχή εξηγούν τους λόγους της 
επίθεσης: Το κείμενο της ανάληψης ευθύνης: 
"Στις 18/3 το κράτος δολοφόνησε την αγωνί¬ 
στρια κρατούμενη Κατερίνα Γκουλιώνη που 
πρωτοστατούσε στον αγώνα των γυναικών 
κρατουμένων κατά των ταπεινωτικών κολπι¬ 
κών ελέγχων στις φυλακές. Η Κατερίνα βρέ¬ 
θηκε νεκρή κατα την πειθαρχική μεταγωγή 
της από τις φυλακές της Θήβας σε αυτές της 
Νεάπολης Κρήτης μέσα σε πλοίο της ΑΝΕΚ, 
της εταιρίας που συστηματικά διαθέτει τα 
πλοία της για τις μεταγωγές των κρατουμέ¬ 
νων και των μεταναστών. Η γνωστοποίηση 
του θανάτου της, πυροδότησε εξέγερση στη Β' 
πτέρυγα των φυλακών της Θήβας όπου κρα¬ 
τούνταν. 

ΑΛΛΗΛΕΓΓΥΗ ΣΤΟΥΣ ΑΓΩΝΕΣ 
ΤΩΝ ΚΡΑΤΟΥΜΕΝΩΝ 
ΚΑΤΑΣΤΡΟΦΗ ΚΑΘΕ ΦΥΛΑΚΗΣ 

ΗΡΑΚΛΕΙΟ ΚΡΗΤΗΣΠ 1/Ω4/2009) 
Επίθεση στα γραφεία της ανεκ 

Επίθεση με βαριοπουλες και μπογιές, εκτεταμένες 
καταστροφές στα γραφεία. 


επίσης όλο το διάστημα που ακολούθησε τη 

δολοφονία της Κατερίνας Γκουλιώνη εκδηλώ¬ 
θηκαν αρκετές εμπρηστικές επιθέσεις σε διά¬ 
φορες πόλεις της ελλάδας. 


ΕΤΗ ΓΚΙΟΝΑ ΚΑΙΝΕ ΣΠΙΤΙΑ ΓΙΑ ΤΟ ΚΟΚΙΤΗ 


Στις 30 Μαρτίου «άγνωστοι» 
πυρπόλησαν το σπίτι του μέλους 
της Κίνησης για τη Σωτηρία της 
Γκιώνας Στέφανου Κάλλια στο 
χωριό Καλοσκοπής Γραβιάς 
Φωκίδας. Οι φλόγες κατέστρε¬ 
ψαν ολοσχερώς το οίκημα 
παρά την προσπάθεια των κα¬ 
τοίκων του χωρίου να τις περιο¬ 
ρίσουν... 

Δεν είναι τυχαίο, πως οι θρασύ¬ 
δειλοι εμπρηστές «χτύπησαν» 
μετά από συγκεντρώσεις των 
κατοίκων της περιοχής ενάντια 
στην ασυδοσία των μεταλλείων 
βωξίτη. Ο αγώνας των κατοί¬ 
κων από τα χωριά του όρους 




Γκιώνα ενάντια στην κατα¬ 
στροφή του δάσους και του πε¬ 
ριβάλλοντος, στην καταστροφή 
των νερών (που υδρεύουν και 
την Αθήνα) και τη μόλυνση της 
θάλασσας από τις μεταλλευτι¬ 
κές δραστηριότητες των δύο 
εταιρειών εξόρυξης βωξίτη, πα¬ 
ρεμποδίζει τα σχέδια των αφεν¬ 
τικών για την αξιοποίηση των 
κοιτασμάτων (επικερδέστατη 
μπίζνα!) για αυτό και ενεργο¬ 
ποιήθηκαν τα παρα-κρατικά 
σκυλιά με στόχο να τρομοκρα¬ 
τήσουν τους κατοίκους των πε¬ 
ριοχών... 


ΒΙ0ΤΕΧΝ0Λ0ΓΙΑ? ΒΙΟΙΑΤΡΙΚΗ? ΒΙΟΑΣΦΑΛΕΙΑΡ . 

....ΒΙΟ - ΘΑΝΑΤΟΣ 


Σχετικά με το συνέδριο βιοτεχνολογίας που διοργα- 
νώθηκε από την Βίοηον^ στις 8 και 9 Μαΐου στο εκ¬ 
θεσιακό κέντρο στο Ζάππειο. 

Ως βιοτεχνολογία, με βάση την κυρίαρχη ρη¬ 
τορική, χαρακτηρίζεται η τεχνολογία με χρήση οργα¬ 
νισμών, των δομικών τους συστατικών ή των 
λειτουργιών τους, προς όφελος της «ανθρωπότητας». 
Ο όρος υποδηλώνει ένα ευρύ φάσμα διαδικασιών, 
από τη χρήση βακτηρίων και προβάτων για παρα¬ 
γωγή ανθρώπινης πρωτεΐνης, όπως η ορμόνη ανά¬ 
πτυξης, μέχρι το ανακάτεμα γονιδίων εντελώς 
διαφορετικών οργανισμών, όπως πατάτας και σκορ- 
πιού, ντομάτας και ψαριού, για να αποκτήσουν πιο 
«επιθυμητές» -σύμφωνα πάντα με τους «ειδικούς»- 
ιδιότητες. Η βιοτεχνολογία ουσιαστικά είναι ένα πα¬ 
ζάρι γονιδίων και δεν αποτελεί παρά την πιο επιθε¬ 
τική μορφή λεηλασίας φύσης και κοινωνιών από την 
πλευρά του εξουσιαστικού πολιτισμού. 

Η ΒΙΟΝΟνΑ είναι η εταιρεία που έχει ανα- 
λάβει το ρόλο του υπεύθυνου εκπροσώπου των εται¬ 
ρειών βιοτεχνολογίας στην Ελλάδα. Η ατζέντα της 
περιλαμβάνει μεταξύ άλλων, την προώθηση γενετικά 
τροποποιημένων οργανισμών και βιοκαυσίμων, τις 
βιοτεχνολογικές «καινοτομίες» στην ιατρική και τη βιο¬ 
λογία, καθώς και το πατεντάρισμα γονιδιακού υλικού. 
Η Βίοηον& Ε.Ε. εκπροσωπεί το ευρωπαϊκό λόμπι βιο¬ 
τεχνολογίας ΕιιΐΌρ&Βίο ως ΕιιΐΌρ&Βίο Ηθ 11&5, και με 
όχημα την «επιστημονική και κοινωνική ανάπτυξη» 
προπαγανδίζει και υποβοηθά την εδραίωση της βιο¬ 
τεχνολογίας στην Ελλάδα σε τεχνολογικό και εμπο¬ 
ρικό επίπεδο. 

Πραγματοποιήθηκε λοιπόν, πριν μερικές 
ημέρες, το ετήσιο διεθνές συνέδριο βιοτεχνολο¬ 
γίας στην Αθήνα από ένα σύμπλεγμα από «πε¬ 
φωτισμένους» επιστήμονες, κρατικούς φορείς, 
ερευνητικά κέντρα και πολυεθνικές εταιρείες. Οι 
σκοποί του συνεδρίου είναι ξεκάθαροι: προώθηση 
των βιοτεχνολογικών πρακτικών σε όλα τα επίπεδα, 
από τις γενετικά τροποποιημένες ποικιλίες και τα με¬ 
ταλλαγμένα τρόφιμα, την εντατικοποίηση της ζωικής 
παραγωγής με χρήση βιοτεχνολογικών μεθόδων, έως 
τον τομέα της ιατρικής με τα ελιξίρια νεότητας και 


υγείας. Η απόσπαση της κοινωνικής συναίνεσης για 
τη χρήση των πρακτικών της βιοτεχνολογίας αποτελεί 
κύριο πεδίο δράσης της κυριαρχίας. Έτσι οι «νέες» 
και «σωτήριες» για το ανθρώπινο είδος επιστη¬ 
μονικές έρευνες προβάλλονται από τα ΜΜΕ πα¬ 
ράλληλα με τρομολάγνα σενάρια για 
θανατηφόρους ιούς, με απώτερο σκοπό τη δημι¬ 
ουργία εκείνου του πεδίου στην κοινωνία που θα 
επιτρέψει την γενικευμένη διάχυση στην αγορά 
των βιοτεχνολογικών «επιτευγμάτων». 

Πέρα από την εμπορευματοποίηση οργανι¬ 
σμών, κυττάρων και γονιδίων, πέρα από τις συνέπειες 
στο διατροφικό επίπεδο και την επιβάρυνση της 
υγείας των ανθρώπων, η βιοτεχνολογία και οι συ¬ 
ναφείς επιστήμες αποτελούν το κέντρο μιας νέας 
αντίληψης, αυτής της εξήγησης του ατόμου στη 
βάση του γονιδιώματός του. Με αυτό τον τρόπο τα 
«λάθη» και οι «ελλείψεις» των υπηκόων θα μπορούν 
να διορθώνονται, ενώ δίνεται η δυνατότητα στους κυ¬ 
ρίαρχους να παθολογικοποιούν έννοιες όπως τα γη¬ 
ρατειά, την παχυσαρκία αλλά και την «αντικανονική» 
συμπεριφορά ή τις «ψυχικές διαταραχές». Με πρό¬ 
σχημα λοιπόν τη δήθεν φυσική ροπή προς τελειότερη 
οργάνωση, η κυριαρχία διευρύνει την ομοιομορφία 
στο κοινωνικό σώμα και αυξάνει την παραγωγική του 
δύναμη. 

Το ζήτημα της αμφισβήτησης των νέων τε¬ 
χνολογιών δεν μπορεί να αναλωθεί σε μια πιο ορθο¬ 
λογική χρήση της βιοτεχνολογίας με έναν 
οικολογίσπκο λόγο, αλλά πρέπει να αποτελέσει συ¬ 
νολική εναντίωση στο ιδεολόγημα της ανάπτυξης 
και τον εξουσιαστικό πολιτισμό που επιτίθεται 
στην φύση και επιχειρεί να παρέμβει σε κάθε 
τομέα της ανθρώπινης ύπαρξης. 

Στις 9 Μαΐου διοργανώθηκε συγκέντρωση στην 
πλατεία Συντάγματος ενάντια στις προστακτικές 
της βιοτεχνολογίας. Το εκθεσιακό κέντρο βρισκό¬ 
ταν υπό τον κλοιό δεκάδων αστυνομικών όλων των ει¬ 
δικών δυνάμεων, κάτι που αποδεικνύει την έντονη 
ανησυχία των κυριάρχων για δυναμικές απαντήσεις 
ενάντια στον θανάσιμο πολιτισμό που μας επιφυλάσ¬ 
σουν. 

ΙΣΡΑΗΛ:ΝΕΑ ΑΠΟ ΤΟΝ ΕΣΩΤΕΡΙΚΟ ΕΧΘΡΟ 


Είχαμε αναφέρθει και στο προηγού¬ 
μενο φύλλο μας στην ομάδα «αναρ¬ 
χικοί ενάντια στο τείχος» 
(νννννν.βννβΙΙδ.ΟΓςτ) που δραστηριο¬ 
ποιείται στο Ισραήλ, ενάντια στην κα¬ 
τοχή των παλαιστινιακών εδαφών. 
Στις 4/4, δύο ισραηλινοί σύντρο¬ 
φοι, βρέθηκαν στην Ελλάδα (στα 
πλαίσια μιας καμπάνιας ενημέρωσης 
και αλληλεγγύης) και σε ανοιχτή εκ¬ 
δήλωση στην κατάληψη Πατησίων και 
Σκαραμαγκά στο κέντρο της Αθήνας, 
ενημέρωσαν για τις δράσεις τους, την 
σκληρή καταστολή που δέχονται από 
το ισραηλινό κράτος και τις προοπτι¬ 
κές κοινών δράσεων ισραηλινών-πα- 
λαιστινίων ενάντια στην κατοχή. Η 
βασική δράση της ομάδας αυτής, 
είναι να πηγαίνει στα παλαιστινιακά 
χωριά της Δυτικής Οχθης, όπου χτί¬ 
ζονται οι νέοι ισραηλινοί εποικισμοί 
και το περίφημο τείχος εκατοντάδων 
χιλιομέτρων και 4μ ύψους και από 
κοινού με Παλαιστίνιους χωρικούς να 
προχωρούν σε πορείες αλλά και σαμ- 
ποτάρισμα των έργων. Οι «αναρχικοί 
ενάντια στο τείχος» ήδη μετρούν στα 5 
χρόνια δράσης τους 2 μέλη τους με 
βαριάς μορφής αναπηρίες (από σφαί¬ 


ρες ισραηλινών στρατιωτών). 

Στη συζήτηση που ακολούθησε, ανα¬ 
φέρθηκαν πολλές φορές στις εξοντω¬ 
τικές ποινικές διώξεις εναντίον τους 
και τα τεράστια χρηματικά πρόστιμα 
που τους επιβάλλουν τα δικαστήρια 
αλλά και στην όξυνση της καταστολής 
εναντίον τους από τον ισραηλινό 
στρατό, την αστυνομία και τους εβραί- 
ους εποίκους. Μίλησαν για την επικιν- 
δυνότητα των «μη φονικών όπλων» 
(από αυτά που προμηθεύτηκε και η 
ελληνική αστυνομία στις μέρες της 
εξέγερσης του Δεκέμβρη) που χρησι¬ 
μοποιεί πλέον ο στρατός εναντίον τους 
σε κάθε τους κίνηση. Στις 17/4 σε μια 
διαδήλωση των «αναρχικών ενάντια 
στο τείχος» στο παλαιστινιακό χωριό 
Μπιλίν ο Παλαιστίνιος διαδηλωτής 
Βαδδβιη Ιήταίιίιη Αήυ ΚαΠπιβή δο¬ 
λοφονήθηκε από ρίψη (νέου τύπου) 
δακρυγόνου. (5 βδομάδες πριν στο 
γειτονικό χωριό Νιλίν εξαιτίας ενός 
ίδιου δακρυγόνου έμεινε ανάπηρος ο 
Τπεΐαη ΑηάθΓδοη μέλος της αναρχι¬ 
κής ομάδας). Πικρές επιβεβαιώσεις, 
βαμμένες με αίμα, για έναν αγώνα 
που διεκδικεί ελευθερία και αξιοπρέ¬ 
πεια. 


ΜΙΚΡΗ ΕΙΑΗΣΗ 

ΓΙΑ ΜΙΑ ΜΕΓΑΛΗ ΕΚΣΤΡΑΤΕΙΑ 


Πέρασε (ως συνήθως) στα 
ψιλά: διπλασιάζεται ο ελ¬ 
ληνικός στρατός στο Αφ¬ 
γανιστάν και πλέον θα 
αριθμεί περισσότερους 
από 200 εθελοντές. Δεν 
είναι τυχαία η αύξηση: ήδη 
το «ειρηνοποιό» ενδιαφέρον 
των δυτικών στρέφεται κα- 
τεξοχήν στο ανειρήνευτο 
Αφγανιστάν. Εξάλλου και 
ο ίδιος ο πλανητάρχης 
δήλωσε πως σκοπός του 
είναι ο απεγκλωβισμός 
των δυνάμεων από το 
Ιράκ και η νίκη της δημο¬ 
κρατίας στο Αφγανιστάν. 
Ηδη στα σύνορα με το Πα¬ 
κιστάν εξελίσσεται μια τερά¬ 
στια νατοϊκή επιχείρηση, με 
πολύ αίμα Αφγανών. Ξέ¬ 
ρουμε τις γνωστές μπαρού- 
φες που νομιμοποιούν την 
παρουσία του ελληνικού 
στρατού εκεί: «ο ελληνικός 
στρατός βρίσκεται εκεί χτί¬ 
ζοντας σχολεία και νοσοκο¬ 
μεία, δεν εμπλέκεται σε 
στρατιωτικές επιχειρήσεις». 
Τα ίδια λένε και οι αμερι- 
κάνοι για τις καλές τους 


προθέσεις, τα ίδια έλεγαν 
και λένε πάντα οι ειρηνο- 
ποιοί: βρίσκονται στις 
«χώρες των αγρίων» για 
να τους προσφέρουν τα 
καλά του δυτικού πολιτι¬ 
σμού. Νοσοκομεία, σχο¬ 
λεία, πόσιμο νερό... καί 
σφαίρες και βόμβες! 

Ο ελληνικός στρατός στο 
Αφγανιστάν είναι στρατός 
κατοχής. Και πέρα από τις 
ψηφοθηρικές αντπμπερια- 
λιστικές ηλιθιότητες των 
αριστερών που αποφεύγουν 
να το πουν έξω από τα δόν¬ 
τια (μιλώντας απλά για «πα- 
ραπλανημένα ελληνικά 
νιάτα που μπλέχτηκαν στα 
σχέδια των κακών ιμπερια¬ 
λιστών») οι έλληνες φαντά¬ 
ροι στο Αφγανιστάν είναι 
εθελοντές δολοφόνοι, εθε¬ 
λοντές κατακτητές που βγά¬ 
ζουν καλοπληρωμένα «το 
ψωμάκι τους» με αίμα Αφ¬ 
γανών και καμιά διαφορά 
δεν έχουν από τους υπόλοι¬ 
πους νατοϊκούς δολοφό¬ 
νους. 



Φωτογραφία από επίθεση του 
ισραηλινου στρατού με βόμβες 
λευκού φωσφόρου στην κατεχό- 
μενη Γάζα (αυτή τη φορά σε 
σχολείο). Δοκιμές νέων όπλων 
με φρικιαστικές ικανότητες, 
ενάντια στους κατεχόμενους 
κατοίκους της Γάζας. Οι οποίοι 
ενάντια σε κάθε "λογική", σε 
κάθε ισχύ, σε κάθε στρατιωτική 
επιβολή, σε κάθε "έξυπνο" και 
θανατηφόρο όπλο, εξακολου¬ 
θούν απελπισμένα να θέλουν να 
ανασαίνουν ελεύθερα." 



Ο ΒΗΧΑΣ ΚΑΙ ΤΟ ΧΡΗΜΑ ΔΕΝ ΚΡΥΒΟΝΤΑΙ 


Η γρίπη των χοίρων -η οποία 
πλασάρεται ως νέα για να ενδυθεί με το απα¬ 
ραίτητο μυστήριο και να γίνει πιο τρομαχτική- 
έρχεται να συμπληρώσει τη λίστα των απειλητι¬ 
κών, όπως διατείνονται, για την πορεία της «αν¬ 
θρωπότητας» ασθενειών. Όπως έχουμε γράψει 
και στο παρελθόν, η διασπορά φόβου μέσω 
θανατηφόρων ασθενειών, αναδεικνύεται σε 
εύχρηστο εργαλείο της κυριαρχίας στο δυ¬ 
τικό κόσμο. Η εσχατολογία, στην περίπτωση 
αυτή «ακουμπάει» στο συναισθηματικά φορτι¬ 
σμένο ζήτημα της υγείας και του θανάτου, ενώ 
συνυπάρχει με άλλες δυσοίωνες και τρομαχτικές 
προβλέψεις για το μέλλον του πλανήτη -όπως 
λόγω της ρύπανσης. Αυτό που τελικά επιτυγχά¬ 
νεται με αυτού του είδους τις κατασκευές δεν 
είναι παρά ένας γρήγορος και «αναίμακτος» 
επαναπροσδιορισμός του κοινωνικού ενδιαφέ¬ 
ροντος, μακριά από τα πεδία που η κυριαρχία 
νιώθει έκθετη. 

Αλλά επειδή μιλάμε για καπιταλισμό, η 
όλη τρομολαγνεία δε θα μπορούσε να μη συνο¬ 
δεύεται και από υλικές απολαβές. Η «νέα» 


γρίπη δίνει μια γερή ώθηση στα οικονομικά των 
φαρμακευτικών καρτέλ. Η αύξηση στις πωλήσεις 
του Ταπιΐίΐυ, του πιο διαδεδομένου αντπκού εμ¬ 
βολίου, αναμένεται να ξεπεράσει το 500%. Επι¬ 
πλέον, η Νον&τΐίδ, φαρμακευτικός κολοσσός, 
ξεκινάει την παραγωγή νέου εμβολίου με διαδι¬ 
κασίες θχρτθ55. Το τελευταίο ανοίγει και το 
δρόμο για την έξοδο στην αγορά πολλών ακόμα 
αντίστοιχων σκευασμάτων που κολλούσαν σε 
διαδικασίες πιστοποίησης. 

Να σημειωθεί μόνο ότι κάθε χρόνο 
πεθαίνουν 500.000 άνθρωποι -από τα κατώ¬ 
τερα κοινωνικά στρώματα- από την κοινή 
γρίπη, χωρίς αυτό να προκαλεί αντίστοιχα 
το ενδιαφέρον. Επιπλέον, οι 70 τουλάχιστον 
από τους 85 νεκρούς της «νέας» γρίπης ήταν 
φτωχοί Μεξικάνοι, γεγονός για το οποίο ουδείς 
λόγος γίνεται. Όπως και για τα εκατομμύρια των 
ανθρώπων που πεθαίνουν κάθε χρόνο από 
πείνα, δίψα και χολέρα. Οι παραπάνω «παρα¬ 
βλέψεις» δεν είναι άλλωστε παρά οι εξόφθαλμες 
εκφάνσεις κυνικότητας των κυρίαρχων πολιτι¬ 
κών διαχείρισης του σώματος, της υγείας και του 
θανάτου. 

Η ΠΕΙΡΑΤΕΙΑ ΣΚΟΤΩΝΕΙ ΤΗ ΜΟΥΣΙΚΗ... 
ιστορία ιβαροτραγική για τον αρχιασφαϋίτη Χρήστο Μηουράνη 


«Αξιωματικός της ΕΑ.ΑΣ σε κύ¬ 
κλωμα πειρατικών οά» αποκαλύφθηκε 
πρόσφατα στις τηλεοπτικές οθόνες ύστερα 
από επώνυμη καταγγελία φοιτητών του 
ΤΕΙ Αιγάλεω. 

Ο αξιωματικός, ύστερα από τις 
καταγγελίες, αποδέχτηκε δημόσια σε δη¬ 
μοσιογράφους την εμπλοκή του στην προ¬ 
στασία του εμπορίου πειρατικών οά στα 
ΤΕΙ. Με απλά λόγια, έπαιρνε κάποιες εκα¬ 
τοντάδες ευρώ από τους πωλητές οά για να 
γίνονται όλα δίχως αστυνομικές επεμβά¬ 
σεις. Αλλά, φυσικά, δεν ήταν μόνο αυτές 
οι επιδιώξεις του «λαγωνικού». Όμως εκτός 
από το προσωπικό όφελος, ο αξιωματικός, 
αποδέχτηκε πως η επιδίωξή του ήταν να 
αποκτήσει πρόσβαση σε πρόσωπα που θα 
του απέφεραν πληροφορίες για την πολι¬ 
τική δραστηριοποίηση ατόμων και πολιτι¬ 
κών ομάδων στα ΤΕΙ του Αιγάλεω αλλά και 
του Πειραιά. Πληροφορίες που αφορούν 
όχι τόσο στις κομματικές παρατάξεις (με τις 
οποίες έχει ανοιχτούς δίιαύλους επικοινω¬ 
νίας), αλλά πληροφορίες για τους αναρχι¬ 
κούς κι ανπεξουσιαστές, οι οποίοι 
δραστηριοποιούνται εδώ και χρόνια στα 
συγκεκριμένα ΤΕΙ. 

Η αποκαλυπτική ειλικρίνεια του 
«αξιωματικού» για τα παράπλευρα ιδιοτελή 
κίνητρά του και για τις απόπειρες εγκαθί¬ 
δρυσης ενός συστήματος άντλησης πληρο¬ 
φοριών στο πανεπιστημιακό «άβατο», δεν 


μας εκπλήσσει. Το νταβατζιλίκι και η προ¬ 
στασία «έκνομων» δραστηριοτήτων αποτε¬ 
λούν πλέον σταθερή ενασχόληση των 
ευυπόληπτων (και μη) αστυνομικών προ¬ 
σώπων. Αλλά και οι απόπειρες άντλησης 
πληροφοριών -για πολιτικούς χώρους οι 
οποίοι δεν ελέγχονται με άλλα μέσα, απο¬ 
τελούν σταθερή επιδίωξη του κράτους της 
ασφάλειας. 

Ο αποκαλύψεις λοιπόν δεν μας εκπλήσ¬ 
σουν. Ούτε μας εκπλήσσει το όνομα του 
εμπλεκόμενου αξιωματικού. Ο Χρήστος 
Μπουράνης, είναι -εδώ και χρόνια- ο 
διευθυντής της κρατικής ασφάλειας 
και της ασφάλειας πολιτεύματος στη 
δυτική Αττική, με έδρα το Αιγάλεω. 
Πρωτεργάτης -εδώ και χρόνια- της κατα¬ 
σταλτικής στρατηγικής απέναντι στον 
«εσωτερικό εχθρό» στις δυτικές συνοικίες 
της Αττικής, δε θα μπορούσε να μην είναι 
και στη συγκεκριμένη υπόθεση μπλεγμέ¬ 
νος. Στο στόχαστρό του οι αναρχικοί κι αν- 
τιεξουσιαστές στα δυτικά προάστια, τα 
στέκια, οι εκδηλώσεις, τα άτομα που δρα¬ 
στηριοποιούνται σε αυτές τις περιοχές. 
Τον θυμόμαστε, αυτόν και το σκυ¬ 
λολόι του, όταν από το 2003- 
2004, οργάνωνε κι έστηνε 
καρτέρια έξω από τον Θερσίτη 
και τα σπίτια συντρόφων-ισσών, 
φίλων κ.ά.. Όταν, παρενοχλούσε κι 


απειλούσε συντρόφους και φίλους, με 
ελέγχους, τσαμπουκάδες κι εξυπνάδες, 
στα μπλόκα και στο τμήμα. Είναι αυτός 
που δε δίσταζε να προσάγει συνεχώς 
όσους κι όσες από εμάς βρίσκονταν στους 
δρόμους μόνοι, μετά το τέλος συνελεύ¬ 
σεων, εκδηλώσεων, μουσικών και θεατρι¬ 
κών προβών, βραδινών εξόδων. Τα 
καραούλια του Μπουράνη και των υπόλοι¬ 
πων θρασύδειλων ένστολων εντολοδόχων 
του, κατέληγαν σε πολύωρη ταλαιπωρία 
στο τμήμα του Αιγάλεω, με «φιλικές κου¬ 
βεντούλες», ανακρίσεις, προτάσεις συνερ¬ 
γασίας και απέραντη μπουρδολογία. 
Ακόμη και σήμερα, ύστερα από τις πρό¬ 
σφατες αποκαλύψεις, θέλει να παρουσιά¬ 
ζει τον εαυτό σου σαν ιδεολόγο! Δηλαδή 
ρουφιάνο και νταβατζή με κίνητρα κι επι¬ 
διώξεις. 

Βρεθήκαμε απέναντι σε αυτόν τον μισάν¬ 
θρωπο λόγω των πολιτικών, κοινωνικών κι 
ανιδιοτελών μας επιλογών και σταθήκαμε 
απέναντι στην στρατηγική του συλλογικά 
και αδιαπραγμάτευτα. Στα μπλόκα, στις 
παρενοχλήσεις και στις προσαγωγές 
απαντήσαμε με επί τόπου συγκεντρώσεις 
αλληλεγγύης, στους δρόμους και στα αστυ¬ 
νομικά τμήματα, στους ελέγχους και στα 
κρατητήρια. Αν χρειαστεί, το ίδιο θα πρή¬ 
ξουμε και στο μέλλον. Μπουράνηδες 
υπάρχουν πολλοί στις γειτονιές. Όπως και 
ροχάλες. 




5ΜΟΚΙΝ0 




ΝΟ 5ΜΟΚΙΝ6 


Από την 1η Ιουλίου το 
κάπνισμα σε δημόσιους χώρους 
θα απαγορευτεί. Αφήνουμε προς 
το παρόν στην άκρη τους λόγους 
για τους οποίους το Ελληνικό 
κράτος σήμερα (και τα περισσό¬ 
τερα ευρωπαϊκά παλαιότερα) 
αποφάσισε να «διαφυλάξει» την 
υγεία των υπηκόων του και ας ρί¬ 
ξουμε μια ματιά σε κάποιο άλλο 
σημείο του παγκόσμιου χάρτη για 
να καταλάβουμε πώς οι κρατικές 
αποφάσεις μεταλλάσσονται ανά¬ 
λογα με τις ανάγκες των καπιτα¬ 
λιστών. 

Στην επαρχία Χουμπέι 
λοιπόν της Κίνας συμβαίνει το 
ακριβώς αντίθετο από αυτό που 
γνωρίζουμε. Σύμφωνα με άνωθεν 
εντολή στα τοπικά κυβερνητικά 
στελέχη ίο κάπνισμα πρέπει να 
αναχθεί σε καθημερινή δρα¬ 
στηριότητα από τους πολίτες 
με στόχο να ανακάμψει η πε¬ 
σμένη οικονομία. Πιο συγκεκρι¬ 
μένα περιγράφεται ως επιτακτική 
η κατανάλωση 230 χιλιάδων το¬ 
πικών τσιγάρων, δηλαδή 400 
κούτες για κάθε διαμερισματικό 
συμβούλιο και 140 κούτες για 
κάθε σχολείο ως το τέλος του 
2009. Όσοι δημόσιοι λειτουργοί 
δεν συμμορφωθούν θα χάσουν το 
τοπικό επίδομα καπνού ενώ κυ¬ 
ρώσεις θα δέχονται όσοι εργάτες 
καπνίζουν τσιγάρα που δεν είναι 
ντόπια. 

Πίσω από αυτή την οδη¬ 
γία κρύβεται καταρχήν ο σκλη¬ 
ρός ανταγωνισμός μεταξύ της 
επαρχίας Χουμπέι με τη γειτονική 


Χουάν για το ποιος θα επικρατή¬ 
σει στο εμπόριο τσιγάρου. Τα 
κέρδη είναι αμύθητα αν σκε- 
φτούμε πως η πολυπληθής Κίνα 
κατοικείται από φανατικούς κα¬ 
πνιστές (ενδεικτικά το 10% των 
αντρών ξεκινούν το κάπνισμα 
πριν τα 14 χρόνια τους ενώ οι Κι¬ 
νέζοι καταναλώνουν περισσότερα 
τσιγάρα από ό,τι η Αμερική, η 
Ρωσία, η Ιαπωνία και η Ινδονη¬ 
σία μαζί). Επιπλέον, η ίδια χώρα 
είναι η μεγαλύτερη παραγωγός 
φτηνών τσιγάρων πάγκοσμίως με 
ετήσιες πωλήσεις άνω του 1,8 τρι¬ 
σεκατομμυρίων τσιγάρων. 

Κλείνοντας, σημειώνεται 
πως ταυτόχρονα με την παρα¬ 
πάνω οδηγία σε δημόσιους υπαλ¬ 
λήλους, δασκάλους και άλλους 
εργαζόμενους υπήρξε κι άλλη ει¬ 
δική οδηγία για τους γιατρούς οι 
οποίοι καλούνται να κόψουν το 
κάπνισμα... 


Από την πρώτη Ιουλίου ισχύουν 
και στην ελλάδα οι περιορισμοί για το κά¬ 
πνισμα σε «ανοιχτούς και κλειστούς δημό¬ 
σιους χώρους». Είχαν προηγηθεί οι 
περιορισμοί στην εμφάνιση των διαδηλω¬ 
τών, με την απαγόρευση της κουκούλας, 
και το ψήφισμα του ευρωκοινοβουλίου για 
τον έλεγχο του διαδικτύου, με την απαγό¬ 
ρευση πρόσβασης σε συγκεκριμένες ιστο¬ 
σελίδες (όπως Ρ2Ρ δίκτυα, ιστοσελίδες που 
περιέχουν υλικό για άοννηΐοαάίηρ, τηλε¬ 
φωνικές υπηρεσίες όπως το είτγρθ κτλ.). 
Όλες αυτές οι απαγορεύσεις φυσικά, γί¬ 
νονται με τα γνωστά προσχήματα της προ¬ 
στασίας «της δημόσιας υγείας», «της 
δημόσιας ασφάλειας», «της προστασίας 
των πνευματικών δικαιωμάτων». 

Γία τα αυτοκίνητα βέβαια που 
κυριολεκτικά πνίγουν τις μητροπόλεις με 
καρκινογόνο μικροσωματίδια, κουβέντα 
από τους εξουσιαστές. Για τα γεμάτα φυτο¬ 
φάρμακα λαχανικά, για τα μεταλλαγμένα 
τρόφιμα, για την καταστροφή των δασών 
με την κατασκευή νέων αυτοκινητοδρό¬ 
μων, για το ότι ολόκληροι νομοί της χώρας 
υδροδοτούνται από ποτάμια γεμάτα βαρέα 
μέταλλα, για όλα αυτά βέβαια φαίνεται 
πως δεν συντρέχουν λόγοι «δημόσιας 
υγείας...». 

Ειδικά για το κάπνισμα όμως η 
αλήθεια είναι ότι από τη στιγμή που η συ¬ 
νήθεια αυτή βιομηχανοποιήθηκε, επενδύ¬ 
θηκε από τις καπνοβιομηχανίες με 
αντίστοιχες εικόνες που στόχευαν στο 
ανθρώπινο φαντασιακό: ο «αρρενω¬ 
πός» άντρας αλλά και η «αισθησιακή» 
γυναίκα «όφειλαν» να καπνίζουν. Σή¬ 
μερα τα κυρίαρχα πρότυπα είναι πολύ πιο 
αποστειρωμένα: υγιεινισμός, γυμνα¬ 
στική, γραμμωμένοι κοιλιακοί δε συ- 
νάδουν με την εικόνα του 


ασθμαίνοντος καπνιστή. Έτσι και η προ¬ 
σπάθεια των εξουσιαστών να παρουσια¬ 
στούν ως προστάτες της υγείας μας, είναι 
και πιο εύκολη. Από την άλλη πλευρά, το 
δικαίωμα κάποιου να μην εισπνέει έστω 
και παθητικά τον καπνό του τσιγάρου κά¬ 
ποιου άλλου, μετατρέπεται από μια απλή 
κοινωνική διευθέτηση, που εύκολα λύνεται 
με τη διατύπωση μιας (υποθετικά αυτονόη¬ 
της) ευγενικής ερώτησης («μπορώ να κα- 
πνίσω?»), σε ένα ρυθμιστικό κανονιστικό 
πλαίσιο με τη μορφή νόμου του κράτους. 

Πίσω όμως από όλους αυτούς 
τους περιορισμούς κρύβεται μια συνολικό¬ 
τερη προσπάθεια εκ μέρους των κυρίαρ¬ 
χων να ελέγξουν τις ανθρώπινες 
κοινωνίες ακόμη και στο μοριακό επί¬ 
πεδο της καθημερινότητάς. Εκεί που η 
βάρβαρη καταστολή από σιδερόφραχτες 
διμοιρίες μπάτσων δεν μπορεί να προσφέ¬ 
ρει πολλά, έρχεται αυτή η προσπάθεια 
ενός ύπουλου ελέγχου και η ενσωμάτωση 
του φόβου και των κυρίαρχων προτύπων, 
μέσω της ποινικοποίησης μικρών καθημε¬ 
ρινών στιγμών και συνηθειών. Το μήνυμα 
απλό και σαφές: « μπορούμε να σε ελέγ¬ 
ξουμε και να σε τιμωρήσουμε ακόμη και 
στις στιγμές της χαλάρωσής σου, ή ακόμη 
και μέσα στο ίδιο σου το σπίτι καθώς επι¬ 
σκέπτεσαι μια ιστοσελίδα, που δεν εγκρί¬ 
νουμε εμείς, στο ίντερνετ...». 

Και όλα αυτά την στιγμή που οι 
δυνάμεις της αγοράς και οι πολιτικοί δια¬ 
χειριστές της, οι αποκλειστικοί δηλαδή 
υπεύθυνοι για την παγκόσμια οικονομική 
κρίση και την περιβαλλοντική κατα¬ 
στροφή, χαίρουν της απόλυτης ασυλίας 
και συνεχίζουν να ενισχύονται αφειδώς 
από τα κρατικά ταμεία. 

Μέχρι να μας βρουν και πάλι μπροστά 
τους, στο λαιμό να τους κάτσουν... 

ΣΤΗ ΦΩΛΙΑ ΤΟΥ ΚΟΥΚΟΥ 


Από το 2007, και όπως προκύπτει 
από σχετικές επερωτήσεις στη βουλή, οι 

δομές αποασυλοποίησης των ανθρώ¬ 
πων που χαρακτηρίζονται «ψυχικά 
ασθενείς» υποχρηματοδοτουνται και 
κινδυνεύουν με άμεση κατάρρευση. Οι 

3.500 περίπου εργαζόμενοι, ειδικοί ψυχι¬ 
κής υγείας, παραμένουν απλήρωτοι εδώ 
και μήνες, τα ενοίκια για τα μισθωμένα 
διαμερίσματα δεν καταβάλλονται, ενώ οι 
διάφοροι προμηθευτές έχουν κόψει τις πι¬ 
στώσεις. Αποτέλεσμα αυτής της κρατικής 
αθλιότητας, είναι να έχουν κλείσει ήδη δύο 
ξενώνες εφήβων, και να απειλούνται με 
έξωση άλλοι 650 ασθενείς. Χαρακτηριστικό 
των προθέσεων του υπουργείου υγείας 
είναι ότι παρά την διεθνή κατακραυγή, μεί¬ 
ωσε τις δαπάνες για το 2008 κατά 18,5%, 
ενώ αρνείται μέχρι και τώρα να δεσμευτεί 
για την ομαλή συνέχιση του προγράμμα¬ 
τος για το 2009. 

Και σαν να μην έφταναν όλα, 
γνωμοδοτική απόφαση του Κεντρικού Συμ¬ 
βουλίου Υγείας, προτείνει στο υπουργείο 
Υγείας, τη δημιουργία «κλινικών δυσία- 
των περιστατικών» καθώς και «κλινι¬ 
κών μέσης ασφάλειας για τη νοσηλεία 
επικίνδυνων μη παραβατικών ασθε¬ 
νών». Η απόφαση αυτή έγινε δεκτή από 
τον αβραμόπουλο. Φαίνεται πως τα λαμό- 
για του υπουργείου έκριναν ως πεταμένα 
λεφτά τις δαπάνες που αφορούν τις αξιο¬ 


πρεπείς συνθήκες ζωής 3.000 ανθρώπων, 
πρώην τροφίμων ψυχιατρείων, και ετοιμά¬ 
ζονται να επιστρέψουν στις μεσαιωνικές 
συνθήκες του εγκλεισμού, και στις λογικές 
του ασύλου. Είναι άλλωστε κλασσική η 
συνταγή για τους εξουσιαστές να ροκανί¬ 
ζουν αργά και βασανιστικά και να οδηγούν 
σε μαρασμό ότι αυτοί κρίνουν «ασύμφορο». 
Αντίθετα πολύ «συμφέρουσα» δουλειά για 
τα τρωκτικά του κράτους είναι οι προμή¬ 
θειες των κρατικών νοσοκομείων και οι πα¬ 
χυλές μίζες που τις συνοδεύουν. 

Πίσω όμως από τέτοιου είδους 
κρατικές πρακτικές και όπως συμβαίνει 
πάντα, υπάρχει ένα ολόκληρο πολιτικό 
σκεπτικό που αποκαλύπτει σε όλη της την 
έκταση την κρατική βαρβαρότητα. Οι «δια¬ 
φορετικοί», οι «αντιπαραγωγικοί» καλό 
είναι να αφήνονται αβοήθητοι στη μοίρα 
τους και γιατί όχι να τους εγκαταλείπουμε 
με πλοία στο πέλαγος, όπως έκαναν και 
στο μεσαίωνα! 

Αντιθέτως, οι «αναξιοπαθούντες» 
τραπεζίτες και στυλοβάτες της καπιταλιστι¬ 
κής εκμετάλλευσης, ανταμείβονται για τις 
πολύτιμες υπηρεσίες τους με 28 δις ευρώ 
από το δημόσιο χρήμα. Και μόνο για να 
συγκρίνουμε: η ομαλή λειτουργία των σχε¬ 
τικών προγραμμάτων αποασυλοποίησης 
απαιτεί περίπου 50 εκατομμύρια ευρώ. 




Οι δομές αποασυλο¬ 
ποίησης ξεκίνησαν στην Ελλάδα 
το 2000. Σκοπός των αντίστοι¬ 
χων προγραμμάτων είναι η 
απομάκρυνση των ασθενών από 
ψυχιατρεία-άσυλα και η εγκα¬ 
τάστασή τους σε ξενώνες και μι¬ 
σθωμένα διαμερίσματα μέσα 
στις πόλεις, σε μια προσπάθεια 
άρσης των κοινωνικών προκα¬ 
ταλήψεων για τους ψυχικά 
ασθενείς αλλά και της κοινωνι¬ 
κής ενσωμάτωσης των τελευ¬ 
ταίων. 


Η πραγματικότητα δυ¬ 
στυχώς είναι διαφορετική, 
καθώς ο απομονωτισμός των 
ανθρώπων αυτών εξακολουθεί 
να υπάρχει και στους ξενώνες. 
Στις περισσότερες περιπτώσεις 
οι κάτοικοι των περιοχών όπου 
έχει προγραμματιστεί η δημι¬ 
ουργία αντίστοιχων υποδομών, 
διαμαρτύρονται έντονα και 
συχνά βίαια, αναπαράγοντας τις 



χειρότερες και παντελώς αστή¬ 
ρικτες προκαταλήψεις και μι¬ 
κροαστικές αντιλήψεις περί 
«επικίνδυνων ψυχοπαθών», και 
«υποβάθμισης» των συνοικιών 
τους. 

Από την άλλη πλευρά 
τα αντίστοιχα κρατικά προγράμ¬ 
ματα συνεχίζουν να καυχιόνται 
για τον εξανθρωπισμό της ψυ¬ 
χιατρικής επιστήμης, αποκόβον- 
τας όμως την έννοια της 
«ασθένειας», από την (σε μεγάλο 
βαθμό) κοινωνική προέλευσή 
της, τους διαχωρισμούς και τις 
ιεραρχήσεις που τη συνοδεύουν. 

Με λίγα λόγια, ο δρό¬ 
μος που έχει να διανυθεί είναι 
μακρύς και αν οι ανθρώπινες 
κοινωνίες δεν ξεπεράσουν τους 
διαχωρισμούς αυτούς, μεταξύ 
«υγείας» και «αρρώστιας», «λογι¬ 
κής» και «τρέλας», το στίγμα του 
«ψυχικά ασθενούς» δεν πρόκει¬ 
ται να ξεπεραστεί ποτέ. 


ΙΣΤΟΡΙΕΣ ΚΑΤΑΣΤΟΛΗΣ (μετμεκεμβριανεε) 
Ο Ν.ΚΟΥΝΤΑΡΔΑΣ ΣΕ ΑΠΕΡΓΙΑ ΠΕΙΝΑΣ 


Ο ΠΡΟΑΣΤΙΑΚΟΣ ΑΛΛΑΖΕΙ ΤΙΣ ΖΩΕΣ ΜΑΣ! 


Αυτό ισχυρίζονται οι τοπικοί -και όχι μόνο- 
άρχοντες και έχουν δίκιο. 

Οι αλλαγές που θα φέρει ο προ- 
αστιακός στις γειτονιές μας είναι ήδη εμ¬ 
φανείς. Περισσότερα από 800 δέντρα 
κόπηκαν για να γίνουν τα έργα. Ο πευ¬ 
κώνας Αγίων Αναργύρων τελικά καταστρά¬ 
φηκε. Η καραμέλα των τοπικών αρχόντων 
για το φύτεμα δύο δέντρων για κάθε κομ¬ 
μένο πεύκο διαψεύστηκε. Ακόμα και τα 
ελάχιστα δέντρα που φυτεύτηκαν, ξεράθη¬ 
καν από τον πρώτο κιόλας μήνα. Το τείχος 
που έχει διχοτομήσει την πόλη, επί της 
ουσίας έχει τσιμεντάρει τα παράθυρα 
όσων ζουν απέναντι από αυτό. 

Φυσικά τα αποτελέσματα του έργου δεν 
είναι μόνο αυτά. Ο σταθμός που κατα¬ 
σκευάζεται φέρνει και άλλα... κάμερες 
παρακολούθησης θα "στολίσουν" τους 
δρόμους καταγράφοντας την κάθε κίνησή 
μας, μπάτσοι θα πηγαινοέρχονται κάνο¬ 
ντας περιπολίες και ειδικοί φρουροί με αυ¬ 
τόματα θα συνθέτουν το τοπίο μιας 
κατεχόμενης πόλης. 

Στο δε ισχυρό επιχείρημα των υπε¬ 
ρασπιστών του έργου περί λύσης του κυ- 
κλοφοριακού προβλήματος, 

"ειδυλλιακές" εικόνες μας έρχονται 
από τη Λιοσίων, την Πανόρμου, το Αι¬ 


γάλεω - μερικοί από τους πιο μποτιλιαρι- 
σμένους δρόμους καθημερινώς - και όλες 
τις περιοχές που διασχίζονται από αντί¬ 
στοιχα μέσα. 

Επίσης αναπόφευκτη είναι η αύ¬ 
ξηση των ενοικίων στις ταξικά και κοινω¬ 
νικά προσδιορισμένες γειτονιές μας. Όλοι 
οι καλοθελητές θα ζητάνε αυξήσεις και 
υπέρογκα ποσά, επικαλούμενοι την άμεση 
πρόσβαση στην πλατφόρμα του προαστια- 
κού και τη γρήγορη μετακίνηση στους διά¬ 
φορους προορισμούς. 

Συνοψίζοντας λοιπόν, το πράσινο 
πάρκο με ανθρώπους να ερωτεύονται, να 
παίζουν, να κάνουν βόλτες, ανπκαθιστάται 
από μπετόν, ένστολους νταήδες, κάμερες, 
ηχορύπανση και .... ίσως ένα τεράστιο 
εμπορικό κέντρο στη θέση του στρατο¬ 
πέδου; 

ΑΝ ΔΕΝ ΑΝΤΙΣΤΑΘΟΥΜΕ 

Σ' ΟΛΕΣ ΤΙΣ ΓΕΙΤΟΝΙΕΣ 
ΟΙ ΠΟΛΕΙΣ ΜΑΣ ΘΑ ΓΙΝΟΥΝ 
ΜΟΝΤΕΡΝΕΣ ΦΥΛΑΚΕΣ! 


Ο «συνήθης ύποπτος» πλέον 
Νίκος Κουνταρδάς (που στο πα¬ 
ρελθόν έχει προφυλακιστεί για τον 
ξυλοδαρμό του τέως προέδρου της 
ΓΣΕΕ Χρήστου Πολυζωγόπουλου 
και το τελευταίο διάστημα, του είχαν 
επιβληθεί περιοριστικοί όροι με 
υποχρεωτική παρουσία στο αστυνο¬ 
μικό τμήμα της περιοχής του κάθε 1 
και 16 του μήνα, έχοντας κατηγο- 
ρηθεί για εμπρησμό τράπεζας στην 
ϊάνθη που είχε πραγματοποιηθεί 
πριν 1,5 χρόνο) προφυλακίστηκε 
κατά την τελευταία προσέλευση του 
για «παρών» στο αστυνομικό τμήμα 
με το πρόσχημα ότι το προηγούμενο 
15νθημερο δεν παρουσιάστηκε και 
συνεπώς έσπασε τους περιοριστι¬ 
κούς όρους. Γεγονός ψευδές αφού 
ο ίδιος είχε παρουσιαστεί στο τμήμα 
αλλά ο φάκελος του δεν είχε φτάσει 
ακόμα από την εισαγγελία οπότε 
δεν καταχωρήθηκε πουθενά το 
«παρών» που έδωσε. Ο Νίκος Κουν- 
ταρδας αυτές τις μέρες νοσηλεύεται 
φρουρούμενος σε κρίσιμη κατά¬ 
σταση στο Γενικό Κρατικό Νοσοκο¬ 
μείο Νίκαιας. Η υπόθεση της δίωξης 
του Νίκου ουσιαστικά αποτελεί μια 
"εκδικητική" απάντηση των μηχανι¬ 
σμών της δημοκρατίας, για τα γεγο¬ 
νότα του Δεκέμβρη. Δεν είναι τυχαίο 
πως στην ίδια πόλη , 2 φοιτητές, ο 
Παναγιώτης Μουσταφέλλος και ο 
Σταύρος Φωτεινόπουλος καλέστη¬ 
καν σε ανακριτική απολογία για την 
κατάληψη της Νομαρχίας Ιάν- 


θης στις 10 Δεκέμβρη 2008 (που 
πραγματοποιήθηκε από εκατοντά¬ 
δες διαδηλωτές), κατηγορούμενοι 
μεταξύ άλλων για «σύσταση εγκλη¬ 
ματικής οργάνωσης» και «απόπειρα 
ανθρωποκτονίας». Ακολουθεί το κεί¬ 
μενό του Νίκου Κουνταρδα: 

«Δεν είναι ότι 1,5 χρόνο μετά κατη- 
γορήθηκα για απόπειρα εμπρη¬ 
σμού τράπεζας χωρίς στοιχεία. Δεν 
είναι ότι 1,5 χρόνο τώρα η Ασφά¬ 
λεια μου έχει κατασχέσει μισό σπίτι 
πράγματα από τις τότε εφόδους. Δεν 
είναι ότι μου επιβλήθηκαν περιορι¬ 
στικοί όροι να δίνω το "παρών" στο 
Α.Τ. Τάνθης κάθε 1 και 16. Δεν 
είναι ότι με κλείσανε μέσα το Σάβ¬ 
βατο 16/5 που έδωσα το "παρών" 
γιατί δήθεν δεν είχα παρουσιαστεί 
στο προηγούμενο, ενώ είχα μάρ¬ 
τυρα ο οποίος και αυτός δίνει 
"παρών". 

Δεν είναι ότι από την Κυριακή με 
μετέφεραν στις φυλακές Κομοτηνής 
και από κει Τρίτη πρωί με άσκηση 
βίας στην κλούβα για Άμφισσα, συ¬ 
νοδεία 20 πραιτόρων. Δεν είναι ότι 
απλά περιμένω να γίνει το Συμβού¬ 
λιο που θα με αποφυλακίσει. Είναι 
ότι θέλω να επανοικειοποιηθώ τη 
ζωή που μου κλέψαν. Είναι ότι θέλω 
να ζήσω ελεύθερος, δίχως ταυτό¬ 
τητα πια. 

Η ευθύνη για ό,τι μου συμβεί ας 
χρεωθεί στον αρχιβασανιστή 
υπουργό Δικαιοσύνης κ. Δένδια.» 



















